އެމްޑީޕީގެ މެނިފެސްޓޯ 2013-2018 ޢިއުލާން ކުރެއްވުމުގައި ރައީސް ނަޝީދު ދެއްކެވި ވާހަކަފުޅު | President Mohamed Nasheed\nއެމްޑީޕީގެ މެނިފެސްޓޯ 2013-2018 ޢިއުލާން ކުރެއްވުމުގައި ރައީސް ނަޝީދު ދެއްކެވި ވާހަކަފުޅު\nއަލްޙަމްދުލިﷲ ރައްބިލް ޢާލަމީން. ވައްޞަލާތު ވައްސަލާމް ޢަލާ ސައްޔިދިނާ މުޙައްމަދިން ވަޢަލާ އާލިހީ ވަޞަޙްބިހީ ވަސައްލަމް\nޤައުމެއްގެ ހަޔާތުގައި އަންނާނޭ މުހިއްމު ވަގުތުތަކެއް.\nއެ ޤައުމު އެއް ހާލަތުން އަނެއް ޙާލަތަށް ބަދަލުވެދާ ދަނޑިވަޅުތަކެއް.\nދިވެހިރައްޔިތުންނަށް ވަނީ މިދިޔަ 10 އަހަރު އެފަދަ އެތައް ދަނޑިވަޅުތަކެއް ކުރިމަތިވެ ނުހަނު ގިނަ ފިލާވަޅު ލިބިފައި.\nތަރައްޤީއަކީ ކޮބައިކަމާއި، ބޭނުންވަނީ ކޮން ތަރައްޤީއެއްކަން އަދި ތަރައްޤީގައި ރައްޔިތުންނަށް ބައިވެރިވެވޭނެ ނިޒާމު ދިވެހިން ވަނީ ހޯދާފައި.\nމިއަދު އަޅުގަނޑުމެން މިދެކޭ ނިޒާމު، ގިނަ ޕާޓީ އެކުލެވޭ ސިޔާސީ ނިޒާމު، އެއީ ފަރުދީ މިނިވަންކަމާއި ރައްޔިތު މީހާ ޤައުމު ހިންގުމާއި ތަރައްޤީގައި ބައިވެރިވުމާއި ބާރުވެރިކުރެވޭ ނިޒާމު.\nސިޔާސީ ޕާޓީތަކުގެ ބޭނުމަކީ ރައްޔިތުންނަށް ތަރައްޤީ ހޯދައިދިނުން. އެ ރައްޔިތުންނަށް ތާހިރު ދިރިއުޅުމެއް ހޯދައިދިނުން.\nހިތްހަމަޖެހިގެން ތިމާގެ އަމިއްލަ ހަލާލު މަސައްކަތުން އަނބިދަރިންނާއެކު ދިރިއުޅެވޭނެ ގޮތް މަގުފަހިކޮށްދިނުން.\nދިވެހި ރައްޔިތުންގެ ޑިމޮކްރެޓިކް ޕާރޓީން މި ރާއްޖޭގެ ރައްޔިތުންނަށް މި ހުށައަޅަނީ ސިޔާސަތުތަކެއް.\nއެ ސިޔާސަތުތައް ތަންފީޒު ވެގެން ދިޔައިމާ ތިބޭފުޅުންގެ އިހްސާސްތައް ތިބޭފުޅުންގެ ބޭނުންތައް ފުދޭނޭ ފަދަ ސިޔާސަތުތަކެއް.\nއެ ސިޔާސަތުތައް ތަންފީޒު ވެގެން ދިޔައިމާ ނެރު ފައިކަށިވެސް ހެދިގެން ދާނެ.\nނަރުދަމާ ވެސް އެޅިގެން ދާނެ.\nކްލާސްރޫމްތައްވެސް ބިނާވާނެ ހޮސްޕިޓާ ވެސް ރަގަޅުވާނެ.\nދަތުރު ފަތުރު ވެސް ފުރިހަމަ ވާނެ.\nއެމްޑީޕީން ހުށައަޅަނީ ސިޔާސަތުތަކެއް. އަޅުގަނޑުމެންގެ މި ސިޔާސަތުތައް އެކުލެވިފައި މި އޮންނަނީ އެ ސިޔާސަތުތައް އުފައްދާފައި މިވަނީ ތިބޭފުޅުންގެ ވިސްނުމާ ތިބޭފުޅުންގެ ޚިޔާލާ ތިބޭފޫޅުންގެ އުންމީދުތަކާއި ތިބޭފޫޅުންގެ އެދުންތައް ދޮރުން ދޮރަށް ހިނގައި ދެނެގަނެގެން.\nއެ އެދުންތައް ހަޤީޤަތަކަށް ހަދައިދިނުމަށްޓަކައި ކުރަން ޖެހެނީ ކޮންކޮން ކަންތައްތަކެއްތޯ ދެނެގަނެގެން.\nކުރިއަށް މިއޮތް 14 ދުވަހަކީ ދިވެހިރާއްޖޭގެ ތާރީޚުގައި ދިވެހިން ދެކޭނެ އެންމެ މުހިންމު 14 ދުވަސް.\nދިވެހިތާރީޚުގައިވެސް ދެކޭނެ އެންމެ މުހިންމު އިންތިޚާބު.\nރައްޔިތުން އަނެއްކާވެސް ހެޔޮވެރިކަމެއް ޤާއިމުކުރުމަށް ވޯޓު ދޭނެ އިންތިޚާބު.\nއެ ރައްޔިތުން ވޯޓު ދޭނީ އަނިޔާވެރިކަމާ ދެކޮޅަށް.\nއެ ރައްޔިތުން ވޯޓު ދޭނީ އިންތިޚާބީ ސަރުކާރެއް އުފެއްދުމަށް\nރައްޔިތުންގެ ވެރިކަމެއް ޤާއިމު ކުރުމަށް.\nއަޅުގަނޑުމެންނަކީ ވައުދުވާ ޕަޓީއެއް. އަދި ވައުދުފުއްދާ ޕާޓީއެއް.\nއަނެއްކާވެސް އަޅުގަނޑު ތިބޭފުޅުންގެ ކުރިފުޅުމަތީގައި މިރޭ މި ވައުދުވަނީ މިމެނިފެސްޓޯ ތަންފީޒުކޮށް ތިބޭފުޅުންގެ އުންމީދުތައް ހަގީގަތަކަށް ހެދުމުގައި އެންމެ ފިޔަވަޅެއްވެސް ފަހަތަށް ނުޖެހޭނެކަމުގެ ޔަޤީންކަން\nއަޅުގަނޑުމެންނަކީ ދިވެހިރައްޔިތުންގެ ޑިމޮކްރަޓިކް ޕާޓީގެ މެމްބަރުން. އަޅުގަނޑުމެންގެ އަޒުމެއް ނުގުޑާނެ، އަދި ހިތްވަރެއްވެސް ބައްޔެއް ނުވާނެ.\nމި މެނިފެސްޓޯ އަކީ ހިސާބު ކުރެވި، ބަޖެޓު ކުރެވިފައިވާ މެނިފެސްޓޯއެކެވެ.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައި އޮތީ ތާހިރު ދިރިއުޅުމެއް ހޯދުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ވަޒީފާގެ ފުރުޞަތު އިތުރުކުރުމަށް\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ދަތުރުފަތުރުގެ ފުރިހަމަ ނިޒާމަކުން މުޅިރާއްޖެ ގުޅުވާލުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ފެންވަރު ރަނގަޅު، ފޯރާ، ސިއްހީ ޚިދުމަތް ހޯދުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ދިވެހިރައްޔިތުންނަކީ ފަޚުރުވެރި ގެދޮރުވެރިންނަށް ހެދުމަށް\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ރައްކާތެރި ހަމަހަމަ ވެއްޓެއް ޤާއިމުކުރުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ތާހިރު ދިރިއުޅުމެއް ހޯދައިދިނުމަށް.\nމިއަދު އާންމު ކުރެވޭ ދިވެހިރައްޔިތުންގެ ޑިމޮކްރަޓިކް ޕާޓީގެ2ވަނަ މެނިފެސްޓޯއަކީ ތާހިރު ދިރިއުޅުމެއް ހޯދައިދިނުމުގެ ދެލިކޮޕީ.\nއަޅުގަނޑުމެން ނުވަންނަ އެންމެ ގެއެއްވެސް ނުހުންނާނެ.\nއަޅުގަނޑުމެންނަށް އަތްނުލެވޭ ދިވެހި ރައްޔިތެއް ނުހުންނާނެ.\nއަޅުގަނޑުމެން އެ ރައްޔިތުންގެ އަޑު އަހައިފިން. ވާހަކަ ދައްކައިފިން.\nރައްޔިތުންނަށް މިއަދު ދިމާވެފައިވާ ދަތި އުނދަގޫތައް އަޅުގަނޑުމެންނަށް އެނގޭ.\nމިސިޔާސަތުތަކަކީ އެމައްޗަށް ޢިލްމީ ދިރާސާކުރެވި އެކަންކަން ޙައްލުކުރަމަށް އެމްޑީޕީން ތަންފީޒު ކުރާނެ ސިޔާސަތުތައް.\nއަޅުގަނޑު ތިބޭފުޅުންނަށް މިއަދު ޔަޤީންކޮށް މިއަރުވަނީ ކަންބޮޑުވެނުލައްވާށޭ.\nމި ސިޔާސަތުތަކަކީ ތިބޭފުޅުންނަށް ހާސްކަމެއް ނެތި ދިރިއުޅެވޭނެ މަގު.\nތިބޭފުޅުންނަށް ހިތްހަމަޖެހިގެން ތަނަވަސް ދިރިއުޅުމެއް ހޯދޭނެ އުސޫލު.\nހިސާބު ކުރެވި ބަޖެޓު ކުރެވިފައިވާ ތަރައްޤީގެ މަގު\nކުރިއަށް އޮތް5އަހަރުގެ ތެރޭގައި، އަޅުގަޑުމެންގެ ޓެކްސް ނިޒާމްގެ ތެރެއިންނާއި، އަޅުގަޑުމެން ހިންގާ ޕްރޮގްރާމްތަކާއި، ކުރާނެ އިންވެސްޓްމަންޓްތަކުގެ ސަބަބުން، ދައުލަތަށް އާމްދަނީގެ ގޮތުން 72 ބިލިއަން ރުފިޔާ ލިބޭނެ.\nކުރިއަށް އޮތް5އަހަރުގެ ތެރޭގައި ދިވެހިރައްޔިތުންގެ ޑިމޮކްރަޓީކް ޕާޓީގެ ސަރުކާރުން ދިވެހިރާއްޖޭގެ ތަރައްޤީއަށް 137 ޕްރޮގްރާމް ތަންފީޒު ކުރާނެ.\nހިސާބު ކުރެވި ބަޖެޓުކުރެވިފައިވަނީ ރައްޔިތުންގެ ތަރައްޤީއާ ސީދާ ގުޅިފައިވާ ސިޔާސަތުތަކަށް ޖުމްލަް 30 ބިލިއަން ރުފިޔަ5އަހަރުގެ ތެރޭގައި ޚަރަދު ކުރުމަށް.\nބާކީ ބަޔަކީ ދައުލަތުގެ މުވައްޒަފުންގެ މުސާރައާއި، އިދާރީ ކަންތައްތަކާއި، ދަރަނި އަދާކުރުމަށް ކުރާނެ ޚަރަދު\nއަޅުގަނޑުމެން އިންތިޚާބާ ކުރިމަތި މިލަނީ ހުސް ވައުދުތަކާއެކުއެއް ނޫން.\nއަޅުގަނޑުމެންގެ ވާދަވެރިން ވަޢުދު ވަނީ ރަށަށް ފައިބައިގެން އަންނަ އިރުގައި ފުރަތަމަ ދިމާވާ ބޭފުޅާ އަޅުގަނޑަށް މަސްއޮޑިއެކޭ ބުނީމާ އާ މިބޭފުޅުންނަށް މަސްއޮޑިއެކޭ.\nދެން ދިމާވާ ޓީޗަރު އަޅުގަނޑަށް އައިޕެޑެކޭ ބުނީމާ އާދެ ހުރިހާ ޓީޗަރުންނަށް އައިޕެޑް.\nދެން ދިމާވާ މީހާ އަޅުގަނޑު މިހުރީ ބަލިވެއޭ ބުނީމާ އާދެ ކޮންމެ ގެއަކަށް ނަރުހަކާ ޑޮކްޓަރަކު.\nއެއީ ސިޔާސީ ޕާޓީތަކުގެ ވައުދެއްނޫން.\nއަޅުގަނޑުމެންގެ ވަޢުދުތަކަކީ އަޅުގަނޑުމެންގެ ސިޔާސަތަތައް ތަންފީޒް ކުރީމާ ފުދޭ އެއްޗެއް.\nބައްލަވާ! ހިސާބު ނުކުރެވޭ އެންމެ ޕްރޮގްރާމެއްވެސް މި މެނިފެސްޓޯއަކު ނުވާނެ.\nރައްޔިތުންގެ މަޖިލިހަށް މާދަމާ ބަޖެޓު ހުށަހަޅަން ޖެހުނުކަމުގައި ވީނަމަވެސް އަޅުގަނޑުމެން މިތިބީ ތައްޔާރަށް.\nމިއީ ހިސާބު ކުރެވި ބަޖެޓު ކުރެވިފައިވާ މެނިފެސްޓޯއެއް.\nމިއަދު މި އިފްތިތާޙް ކުރެވޭ ދިވެހިރައްޔިތުންގެ ޑިމޮކްރަޓިކް ޕާޓީގެ މެނިފެސްޓޯއަކީ ތިބޭފުޅުންގެ މިލްކެއް.\nމި 51،000 ވަޒީފާގެ ފުރުޞަތުތަކަކީ ތިބޭފުޅުންގެ މިލްކެއް.\nމި މަތީ ތަޢުލީމުގެ 120 މިލިއަން ރުފިޔާގެ ސޭވިންގ ސްކީމަކީ ތިބޭފުޅުންގެ މިލްކެއް.\nމި 118 މިލިއަން ރުފިޔާގެ ސްޓުޑެންޓް ލޯން ސްކީމަކީ ތި ބޭފުޅުންގެ މިލްކެއް.\nމި 20،000 ފްލެޓަކީ ތިބޭފުޅުންގެ މިލްކެއް.\nއެކަނިވެރި މައިންބަފައިންނަށް ދެވޭ 2000 ރުފިޔާ، ދޮށީ އުމުރުގެ މީހުންނަށް ދެވޭ 2300 ރުފިޔާ، ޚާއްސަ އެހީއަށް ބޭނުންވާ މީހުންނަށް ދެވޭ 2000 ރުފިޔާ މިއީ ތިބޭފުޅުންގެ މިލްކެއް.\nމި ޤައުމަކީ މިޤައުމުގެ ތަރައްޤީއަކީ ތިބޭފުޅުންގެ މިލްކެއް.\nދިވެހިރާއްޖޭ އިޤްތިޞާދީ ޙާލަތު އަޅުގަނޑުމެންނަކަށްވުރެ ބޮޑަށް އެގޭނެ ބަޔަކު ވަކި ނުތިބޭނެ. އަޅުގަނޑުމެން މިދަނީ ކޮންމެ ގެއަކަށް ވަންނަމުން.\nތަކެތީގެ އަގު ހުރި މިންވަރުވެސް އިނގޭ.\nރަށްރަށުގައި ހުއްޓިފައިހުރި ތަރައްޤީއާ ގުޅޭ ކަންކަމަކީ ކޮބައިކަންވެސް އިނގޭ.\nއަދި އެ މަޝްރޫޢުތައް ހުއްޓިފައި ހުރުމުން އެކަމުގެ ސަބަބުން ދައުލަތަށް ލިބޭ އިޤްތިޞާދީ ގެއްލުންވެސް އަޅުގަނޑުމެންނަށް އިނގޭ.\nދައުލަތުގެ ދަރަނި މިއަދު ހުރީ ކަންބޮޑުވާ މިންވަރުގައި.\nއިޤްތިޞާދީ ތަޖުރިބާ ލިބި މިމަސައްކަތް ކުރައްވާ މިކަން ދަންނަ މީހުންނާ އަޅުގަނޑުމެން ވާހަކަ ދެއްކިން.\nއަޅުގަނޑުމެން ދިރާސާ ކުރިން.\nވިސްނާނުލައި އެންމެ ފިޔަވަޅެއް އަޅާނެ ޖާގައެއް ދެން ނެތް\nނެޝަނަލް ޑެޓް ޤައުމުގެ އުފެއްދުންތެރިކަމުގެ 82% އަށް އެރީމާ އަޅުގަނޑުމެން ކަންބޮޑުވޭ.\nއަޅުގަނޑުމެންގެ މި މެނިފެސްޓޯ ތައްޔާރުކުރެވިފައިވާނީ މިކަން ދެނެ ތިބެ.\nއެމްޑީޕީގެ ކުރު3އަހަރުގައި ކުރެވުނު އެންމެ މުހިއްމު އެއް މަސައްކަތަކީ ދައުލަތުގެ އާމްދަނީ އިތުރުކުރުމަށް ޓެކްސް ގެ ނިޒާމެއް ތަޢާރަފް ކުރުން.\n2008 ވަނަ އަހަރު އަޅުގަނޑުމެން އިންތިޚާބު ކުރެވުނު އިރުގައި ދައުލަތުގެ އާމްދަނީ އަކީ7ބިލިއަން ރުފިޔާ.\nދައުލަތުގެ އާމްދަނީ މިއަހަރު 12 ބިލިއަން ރުފިޔާ އަށްވުރެ ގިނަ ވާނެކަމަށް މީރާއިން ލަފާކުރޭ.\nމިއަހަރުގެ މިއަދާ ހަމައަށް އެކަނިވެސް ދައުލަތަށް5ބިލިއަން ރުފިޔާ އާމްދަނީގެ ގޮތުގައި ލިބިފައިވޭ.\nއަޅުގަނޑުމެންގެ ދެވަނަ ދައުރުގައިވެސް މިހާރު ތަޢާރަފް ކުރެވިފައިވާ ޓެކްސްގެ ނިޒާމު ދަމަހައްޓާނަން.\nޖީއެސްޓީއާއި ވިޔަފާރީގެ ފައިދާއިން ނަގަމުން އަންނަ ޓެކްސް އިތުރުނުކޮށް ތަރައްޤީގެ މަސައްކަތް އަޅުގަނޑުމެން ކުރިއަށްގެންދާނަން.\nމީގެ އިތުރުން އެމްޑީޕީ ސަރުކާރުގައ 2010 ވަނަ އަހަރު ހުށހެޅުނު އިންކަމް ޓެކްސް ނުވަތަ ފަރުދުންގެ އާމްދަނީން ނެގޭ ޓެކްސް ތަޢާރަފް ކުރާނަން.\nމިޓެކްސް ނިޒާމުގެ ދަށުން ލިބޭ އާމްދަނީން ދައުލަތުގެ ޚަރަދުތަކާއި އަދި އެމްޑީޕީން ކުރުމަށް ނިންމާފައިވާ ކަންކަން އަޅުގަނޑުމެން ތަންފީޒުކުރާނަން.\nދައުލަތުގެ ދަރަނީގެ މިންވަރު ޙައްލު ކުރުމަކީ ކޮންމެހެން ކުރާން ޖެހިފައިވާ ވަރަށް މުހިއްމު ކަމެއް.\nދިވެހިރައްޔިތުންގެ ޑިމޮކްރަޓިކް ޕާޓީގެ މެނިފެސްޓޯ ތައްޔާރުކުރެވިފައިވނީ 2010 ވަނަ އަހަރު އެމްޑީޕީން ހުށަހެޅި މިހާރު ތަސްދީގް ކުރެވިފައިވާ ދައުލަތުގެ ޚަރަދަށް ޒިންމާވާ ޤާނޫނާ އެއްގޮތްވާގޮތުގެ މަތިން.\nއެޤާނޫނުގައިވެސް ބުނެފައިވަނީ ދައުލަތުގެ ދަރަނީ ހުންނަން ޖެހޭނީ ދައުލަތުގެ އުފެއްދުންތެރިކަމުގެ 60% އަށްވުރެ ދަށުގައި ކަމަށް.\nއިރާދަކުރެއްވިއްޔާ އަޅުގަނޑުމެން އެކަން ކުރާނަން.\nއަޅުގަނޑުމެން ހިސާބުކޮށްފައިވާނީ5އަހަރުގެ ތެރޭގައި ބަޖެޓުގެ ޑެފިސިޓްމެނޭޖްކުރެވޭ ވަރުގައި ހިފަހައްޓާ،5އަހަރު ނިމޭއިރު ބެލަންސް ބަޖެޓެއް ހުށަހެޅުމަށް.\nއަޅުގަނޑުމެންގެ އަބަދުވެސް އަމާޒަކީ ތަރައްޤީ. އެމްޑީޕީއަކީ ތަރައްޤީގެ ޕާޓީއެއް.\nއަޅުގަނޑުމެންނަކީ ވައުދުވާ އަދި އިރާދަކުރެއްވިއްޔާ ވައުދު ފުއްދާ ޕާޓީއެއް.\nކުރިއަށް އޮތް ފަސް އަހަރުގެ ތެރޭގައި 137 ތަރައްޤީއާއި ގުޅޭ މަޝްރޫޢުތައް މުޅިރާއްޖޭގައި އަޅުގަނޑުމެން ހިންގާއިރު، ކޮންމެ ރަށެއްގައިވެސް 50 އަށް ވުރެ މަދުނޫން މަޝްރޫޢުތައް ހިންގޭނެ.\nފަސް އަހަރުގެ ބަޖެޓުގައި 30 ބިލިއަން ރުފިޔާ ޚަރަދު ކުރެވޭނީ ތަރައްޤީއާއި ގުޅިފައިވާ މަސައްކަތްތަކަށް.\nމިއިން 50% ޚަރަދު ކުރާނީ އުފެއްދުންތެރިކަން އިތުރުކުމަށް. އިންވެސްޓްމަންޓް ތަކަށް.\nއަނެއް 50% ޚަރަދުކުރާނީ ރައްޔިތުންނަށް އިޖްތިމާޢީ ރައްކާތެރިކަން ހޯދައިދިނުމަށް. ރައްޔިތުންގެ އަތަށް ސީދާ ދެވޭ އިނާޔަތްތަކަށް.\nމިއީ ހިސާބު ކުރެވި ބަޖެޓު ކުރެވިފައިވާ މެނިސްޓޯއެއް.\nއުފެއްދުންތެރިކަން އިތުރުކުރުމަށް ކުރިއަށް އޮތް ފަސް އަހަރަށް އަޅުގަނޑުމެން ހުށަހަޅަނީ5ބާވަތެއްގެ އިޤްތިޞާދީ މައިގަނޑުތަކެއް ތާޢާރަފް ކުރުމަށް.\nތަކުރާރުކޮށް މިދަންނަވަނީ ދިވެހިރާއްޖެއަކީ މުއްސަނދި ވަޞީލަތްތައް ގިނަ ތަރައްޤީވެވޭނެ ޤައުމެއް.\nއަޅުގަނޑުމެންގެ ރަށްރަށުގެ ގޮނޑުދޮށްތަކާއި، ފަޅުތަކާއި ބިމުގެ ބެނުން ހަބޭހަށް ބޭނުންކުރާން އެބަ ޖެހޭ.\nމި ގުދުރަތީ ރީތި، މުއްސަނދި ޤައުމު މިގޮތުގައި ބާއްވައިފިނަމަ ވާނީ ހަމަ ހިލަ ގަނޑަކަށް.\nމި މެނިފެސްޓޯގައި ބަޖެޓުކުރެވި ހިސާބު ކުރެވިފައިވަނީ ގެސްޓުހައުސްގެ ވިޔަފާރި ތަރައްޤީކުރުމަށް.\nރާއްޖޭގެ ފަޅުތަކާއި ކަނޑުގެ ރޯދި އިތުރުކުރުމަށް ކަނޑުގޮވާމާއި ފަޅުގޮވާމުގެ ވިޔަފާރި އަޅުގަނޑުމެން ތަޢާރަފް ކުރާނަން.\nދަނޑުހެއްދުމާއި ދަނޑުވެރިކަމުގެ ވިޔަފާރި މީގެ ކުރިން ދިވެހިން ދެކިފައިނުވާ މިންވަރަށް އިރާދަކުރެއްވިއްޔާ ތަރައްޤީ ކުރާނަން.\nމުޅި ރާއްޖެ ތަރައްޤީ ކުރާނަމޭ،\nޗާލޫ ވަތަނީ ބަގީޗާ ރުވާނަމޭ،\nއިރާދަކުރެއްވިއްޔާ މުޅި ދީބު އުޖާލާ ކުރާނަމޭ.\nރާއްޖޭގެ ރަށްތަކުގެ ބަނދަރުތަކަކީ ހަމަކަނި ތޮށި ގަނޑެއްގެ ގޮތުގައި ބޭއްވޭނެ ވަރަށްވުރެ މާ މުހިއްމު ވަޞީލަތެއް.\nއެ ބަނދަރުތަކަކީ ހަމައެކަނި ލަފާ ފުރުމަށް ހަދާ ތަންތަނެއް ނޫން.\nއެއީ ވިޔަފާރީގެ މަރުކަޒުތަކެއް.\nމުދާ ބަދަލު ކުރެވޭ ތަން.\nރާއްޖޭގެ ރަށްތަކުގައި ބަނދަރުތައް އެކި ފަންތިތަކަށް ބަހައި ރަށުފެންވަރާއި، އަތޮޅު ފެންވަރާއި ސަރަޙައްދީ ފެންވަރުގެ ބަނދަރުތަކަށް އަޅުގަނޑުމެން ހަދާނަން.\nވިޔަފާރި ކުރިއަރާނީ ރަށު ބަންދުން ވީއްލިގެން.\nވިޔަފާރި ކުރިއަރާނީ މުދާ ބަދަލު ކުރެވިގެން.\nވިޔަފާރި ކުރިއަރާނީ ވައިން، ކަނޑުން އަދި އެއްގަމުން މުޅިރާއްޖެ ގުޅާލެވޭނެ ދަތުރުފަތުރުގެ ނިޒާމަކުން ގުޅުވިގެން.\nރާއްޖޭގެ ރަށްތައް ތަރައްޤީކުރުމަށް އަޅުގަނޑުމެއް ހުށައަޅާ ކަންކަމަކީ ހަމައެކަނި ރައްޔިތުންގެ މަޖިލިހުން ފާސްކުރާ ދައުލަތުގެ ބަޖެޓުން ކުރަން ނިންމާ ކަންކަމުގައިވަނީނަމަ، 150 އަހަރު ވާއިރުވެސް ށ. ނަރުދޫ ރައްޔިތުން ތިބެން ޖެހޭނީ ލަފާ ފުރޭނެ ގޮތެއް ނެތި.\nޤައުމުގެ ތަރައްޤީގައި އަމިއްލަ ފަރާތްތައް ބައިވެރިކުރަން މިޖެހެނީ މިސަބަބުތަކަށްޓަކައި.\nއަމިއްލަ ވިޔަފާރި ތަރައްޤީ ވުމުން ދައުލަތަށް ލިބޭ ޓެކްސްގެ އާމްދަނީވެސް އިތުރުވެގެންދާނެ.\nއަޅުގަނޑުމެންގެ ވިސްނުމަކީ ޕަބްލިކް ޕްރައިވެޓް ޕާޓްނާޝިޕްގެ އުސޫލުން ތަރައްޤީއާއި ގުޅޭ އެތައްކަމެއް ކުރުމަށް ފުރުޞަތު ހުޅުވާލުން. ވާދަވެރި ވިޔަފާރިވެރި މާހައުލަކަށް ފުރުޞަތު ދިނުން.\nމިކަން ކުރެވޭނީ އެކިފެންވަރުގެ ވިޔަފާރިވެރިންނަށް ދައުލަތުން އެހީތެރިކަން ފޯރުކޮށްދީ އެފަދަ މާޙައުލެއް ޤާއިމުކޮށްދީގެންކަންވެސް އަޅުގަނޑުމެންނަށް އިނގޭ.\nމި މެނިފެސްޓޯގައި ހިސާބު ކުރެވި ބަޖެޓު ކުރެވިފައިވަނީ ކުދި އަދި މެދުފަންތީގެ ވިޔަފާރިވެރިންނަށް ވާދަވެރިކަމާއެކީ ވިޔަފާރި ކުރެވޭނެ ގޮތްތަކެއް ފަހިކޮށްދިނުމަށް.\nއެކަން ކުރުމަށް އެމްޑީޕީ ސަރުކާރުގެ ކުރު3އަހަރުގައި ވާނީ މަސައްކަތްތަކެއް ކުރެވިފައި.\nތަރައްޤީގެ ބޭންކެއް ދިވެހިރާއްޖޭގައި ޤާއިމުކުރުމަކީ ކޮންމެހެން ކުރަން ޖެހިފައިވާ ކަމެއް.\nމެނިފެސްޓޯ ހެދުމުގައި ބައިނަލްއަޤްވާމީ މާލީ އިދާރާތަކާއި އަޅުގަނޑުމެން މަޝްވަރާކުރިން.\nވަކިން ޚާއްސަކޮށް ތަރައްޤީގެ ބޭންކު ހެދުމަށް ޢޭޝިއަން ޑިވެލޮޕްމަންޓު ބޭންކާއި ވާރލްޑް ބޭންކުގެ މަޝްވަރާ ހޯދިން.\nއަދި ޔޫ.އެން.ޑީ.ޕީގެ އެހީތެރިކަމާއެކު މިހާރުވެސް ހެދިފައިވާ ސްޓަޑީތަކަށް އަލިއަޅުވައި އަޅުގަނޑުމެންގެ އަމާޒަކީ ދައުރުގެ ފުރަތަމަ އަހަރުގެ ތެރޭގައި ތަރައްޤީގެ ބޭންކް ޤާއިމުކުރުން.\nދައުލަތުގެ ބަޖެޓުން 600 މިލިއަން ރުފިޔާ އަދި ބައިނަލް އަޤްވާމީ މާލީ އިދާރާތަކުން 400 މިލިއަން ރުފިޔާއާކެ ތަރައްޤީގެ ބޭންކުން 1 ބިލިއަން ރުފިޔާގެ ކެޕިޓަލް ތަރައްޤީ ކުރުމަށް ފައިސާ ދޫކުރުވޭނެ.\nއަޅުގަނޑުމެންގެ އަމާޒަކީ ތަރައްޤީގެ ބޭންކުން ގެދޮރު ބިނާކުރުމަށް 20%، ދަތުރުފަތުރުގެ ނިޒާމު ޤާއިމުކުރުމަށް 8%، ފަތުރުވެރިކަން، މަސްވެރިކަން އަދި ދަނޑުވެރިކަމަށް 44%، ތައުލީމީ ދާއިރާއަށް 13% ، މުނިފޫހިފުލުވުމުގެ ދާއިރާއަށް 13% އަމިއްލަ ފަރާތްތަކަށް މާލީ އެހީތެރިކަން ފޯރުކޮށްދިނުން.\nތިބޭފުޅުންގެ ތަރައްޤީ މިވަނީ އެމްޑީޕީއާއެކު.\nއަޅުގަނޑުމެންނަކީ ވައުދުވާ، ވައުދު ފުއްދާ ޕާޓީއެއް.\nއެމްޑީޕީ ސަރުކާރުގެ ފުރަތަމަ މަސައްކަތެއްގެ ގޮތުގައި އަޅުގަނޑުމެން ދުށީ ރާއްޖޭގެ އެއްވެސް ރައްޔިތަކަށް ލިބޭ ޚިދުމަތެއްނަމަ، އަނެއް ރައްޔިތަކަށްވެސް ލިބޭނެ އުސޫލެއް ހަމަޖެއްސުމަށް.\nބޭސް ސިޓީއެއް އަތައްލައިގެން އެއް މަހުޖަނުން އަނެއް ސާދާގަރު ގާތުން އާދޭސްކުރަމުން މީހުން ހިނގާތާ އަޅުގަނޑުމެން ދުށީ މަދެއްކޮށެއްނޫން.\nއާއިލާއިން މީހަކު ބަލިވެއްޖެނަމަ އެޢާއިލާއަކުން އުފުލާން ޖެހޭ ތަކުލީފަކީ ގިނަ ދިވެހިން ދެކިފައި ހުރި މަންޒަރެއް.\nމަންމަ ބަލިވުމުން، ބައްޕަ ބަލިވުމުން ނުވަތަ އަނބިމީހާ ބަލިވަމުން، އަދާކުރަމުންދާ ވަޒީފާ ދޫކޮށް އާއިލާ ގާތައް އައުމުން އާއިލާއަށް ހަމައެކަނި ލިބެމުން ދިޔަ އާމްދަނީވެސް ހުއްޓުނީ.\nގިނަ ފަހަރަށް މާގިނަ ފައިސާއެއް ރައްކާކުރެވިފައި ނުހުރޭ.\nތީމުގެއިން ދޫކުރި 200 ޑޮލަރާއި ދެކޮޅު ޓިކެޓަށް ލިބުމުގެ ނަސީބު ގުޅިފައިވަނީ ވެރިޔާއާ އޮތް ގުޅުމާ.\nރާއްޖޭގެ ރައްޔިތުންގެ ހާލު، އާންމު ޙާލަތު ރަގަޅުކުރުމަށް ބަލިވީމާ ބޭސް ކުރެވޭނެ ގޮތެއް އޮތުން މަޖުބޫރު.\nދައުލަތުން ޤާއިމުކުރާ ނިޒާމެއްގެ ތެރެއިން ރައްޔިތުންނަށް ހަމަޖެހިގެން ދިރިއުޅެވޭނެ ފުރުޞަތު ހޯދައިދިނުމަކީ އެންމެ ބޮޑަށް މިޤައުމަށް ބޭނުންވެފައިވާ އެއްކަން.\nޒަކާތް ނޫން ގޮތަކަށް ދައުލަތުން އިންތިޒާމް ކުރެވިގެން ރާއްޖޭގެ ރައްޔިތުންނަށް އިޖުތިމާޢީ ރައްކާތެރިކަމަށް އެހީތެރިކަން ފޯރުކޮށްދީފައެއް ނުވޭ.\nއަޅުގަނޑުމެންގެ މެނިފެސްޓޯގައި ހިސާބު ކުރެވި ބަޖެޓު ކުރެވިފައިވަނީ 16 ބިލިއަން ރުފިޔާ އިޖުތިމާޢީ ދާއިރާއަށް ޚަރަދުކުރުމަށް.\nއެއީ ރާއްޖޭގެ ރައްޔިތުން ނިކަމެތިކަމުން މިންޖުކުރުމަށް.\nއިންސާނިއްޔަތުކަން މި މުޖުތަމަޢުގައި ހިފެހެއްޓުމަށް.\nމިއަދު އިޖުތިމާޢީ ރައްކާތެރިކަމަށް ޚަރަދުކުރުމުން މާދަމާގެ މުސްތަޤްބަލް އަޅުގަނޑުމެންނަށް ލިބެނީ.\nޤައުމެއް ފަޤީރުކަމުގައި އޮވެ ތަރައްޤީއެއް ނުވާނެ.\nގިނިކަންޏާ މައިންނާއި ބަފައިންނަށް ހެޔޮގޮތުގައި ރަނގަޅު ޖީލެއް ބިނާނުކުރެވޭނެ.\nއާމްދަނީ 30،000 ރުފިޔާއަށް ވުރެ މަދުން ލިބޭ ކޮންމެ ދިވެހިރައްޔިތަކަށް އިޖުތިމާޢީ ރައްކާތެރިކަމުގެ ޕްރޮގްރާމްގެ އެހީތެރިކަން ލިބޭނެ.\nއަޅުގަނޑުމެންގެ ބޭނުމަކީ މުއްސަނދިންނާއި ފަޤީރުންގެ ފަރަގު ކުޑަކުރުން.\nއަޅުގަނޑުމެން އެންމެންވެސް މިތިބީ އެއް އޮޑިއެއްގައި.\nދިވެހިރައްޔިތުންގެ ޑިމޮކްރަޓިކް ޕާޓީ ދެމިއޮންނަނީ ރައްޔިތުންނަށް ތާހިރު ދިރިއުޅުމެއް ހޯދައިދިނުމަށް.\nޤައުމެއްގެ ޙަޤީޤީ ބާރު ދެމިއޮންނަނީ އެޤައުމެއްގެ އަދުލު އިންސާފުގެ ދާއިރާގެ މައްޗަށް.\nގިނަ ޒަމާންތަކަށްފަހު ދިވެހިރައްޔިތުން ހޯދި ފަރުދީ މިނިވަންކަން ދަމަހައްޓައި މިޤައުމަކީ ރައްކާތެރި އަދުލުވެރި ވެއްޓެއްކަމުގައި ހެދޭނީ ދައުލަތުގެ އެންމެގައި މުވައްސަސާތައް ވަރުގަދަ ކުރެވިގެން.\nއަޅުގަނޑުމެން މި ޤައުމު ކުށްކުރުމާއި އަމަން ނަގާލުމާއި ނުރައްކާތެރިކަމަށް ދޫކޮށެއްނުލާނަން.\nކޮރަޕްޝަނަށާއި ޚިޔާނާތަށް މި ޤައުމު ދޫކޮށެއް ނުލާނަން.\nހެޔޮވެރިކަމެއް ތި އެންމެ ބޭފުޅުންނަށްކޮށްދިނުމަކީ އަޅުގނަޑުމެންގެ އަޒުމް.\nއެކަން ކުރުމަށް ދައުލަތުގެ މުވައްސަސާތައް އިސްލާހް ކުރުމަށް ކުރާން ހުރި ހުރިހާ ކުރުމަށް މެނިފެސްޓޯގައި ވާނީ ހިސާބު ކުރެވި ބަޖެޓު ކުރެވިފައި.\nރިޔާސީ އިންތިޚާބަކީ ދިވެހިންގެ ޤައުމިއްޔަތާއި، މާތްވެގެންވާ އިސްލާމްދީނާއި، ދިވެހިންގެ އިންސާނީ ޙައްޤުތަކާއި، ދިވެހިންނަށް ބޭނުންވާ ތަރައްޤީގެ ފުރުޞަތުތައް ލިބޭނެ ގޮތަކަށް ސަރުކާރު އުފެއްދޭނެ އުސޫލު.\nސެޕްޓެމްބަރ މަހުގެ7ވަނަ ދުވަހު ލާ ވޯޓަކީ7ފެބްރުއަރީ 2012 ވަނަ ދުވަހު ގެއްލުނު ތަރައްޤީ އަނބުރާ ހޯދާ ވޯޓު.\nވޯޓު ދިނުމުގެ ޙައްޤުން އަޅުގަނޑުމެން ހޯދާނީ ފެނާއި ނަރުދަމާގެ ހައްޤު\nވޯޓުން އަޅުގަނޑުމެން ހޯދާނީ ބޯހިޔާވަހިކަމުގެ ހައްގު.\nވޯޓުން އަޅުގަނޑުމެން ހޯދާނީ ދަތުރުފަތުރާއި ތަޢުލީމުގެ ހައްޤު.\nވެހިރާއްޔިތުންގެ ޑިމޮކްރަޓިކް ޕާޓީއަކީ ދިވެހިރާއްޖޭއަށް ސިޔާސީ އިންގިލާބު ގެނައި ޕާޓީ. މިޕާޓީން ދިވެހިރާޢްޖެއަށް ތަރައްޤީގެ އިންގިލާބެއް ގެންނާނެ.\nއެމަސައްކަތުގައި ދެމިހުރެ ދިވެހިންނަކީ ގެދޮރުވެރި ބަޔަކަށް ހަދައިދީ، ބަލިވުމުން ހާސްވުމަކާނުލާ ބޭސްފަރުވާ ކުރެވޭނެ ނިޒާމު ޤާއިމު ކުރުމަށް އަޅުގަނޑުމެން ވާނީ ހިސާބުކޮށް ބަޖެޓުކޮށްފައި.\nހަމައިސްކޮޅަށް ތެދުވެފައިވާ ފަޚުރުވެރި މިނިވަން މަސައްކަތްތެރިޔާ އުފެއްދުމަށާއި ވަޒީފާގެ ފުރުޞަތުތައް ފަހިކޮށްދިނުމަށް ވަނީ ހިސާބުކޮށް ބަޖެޓުކޮށްފައި.\nއަދި ރަށު ބަންދުން ވީއްލި ދިވެހިރާއްޖެއަކީ ހާސްކަމެއްނެތި، ހަމަޖެހިގެން ދިރިއުޅެވޭނެ ތަނަކަށް ހަދައިދިނުމަށް އަޅުގަނޑުމެން ވަނީ ބެޖެޓުކޮށްފައި.\nދެން އޮތީ ހަމަ ވޯޓު އެޅުން.\nއިރާދަކުރެއްވިއްޔާ މި އިންތިޚާބު އަޅުގަނޑުމެން ކާމިޔާބު ކުރާނީ ހަމަ އެއްބުރުން.\nAugust 24, 2013 / ހަބަރު


Nsreenaa ah nasheyhatheh | Bithufangi\nކަމަނާއެވެ. ދަންނާށެވެ. އަހަން އަމާ ބުނާ ވަރަށްބޮޑު ތެދެއް އޮވެއެވެ. ދުނިޔެމަތީ ކުޅަ ނުބައި ކަމެއްގެ ރަހަ ނުދައްކަވާ މަރުނުގައްނަވާނޭ ވާހަކައެވެ. އެދުވަހު ކަމަނާ ބޮޑުގަނޑުވަރުގެ ބޮޑު ކޮޓަރިކޮޅުގައި އިންނެވިއިރު މި ނިކަމެތި ރައްޔިތުން ރުއި ރުއިމުގެ އަޑު ނީވުނީތީ ހިތާމަ ކުރަމެވެ. އާރާ ބާރަކީ ކޮންމެވެސް ދުވަހަކުން ނެތިފިލާ ދާނޭ އެއްޗެއްކަމާ އިންސާފު ހަމަ ކޮންމެ މީހެއްގެ މައްޗަށް ގާއިމުވާނޭކަން ނުވިސްނުނީ ދެރަވަމެވެ.\nކަމަނާ ދަންނަންވީ ކަމެއް އެބައޮތެވެ. ފިރިކަލުން ހައްޔަރުކުރީ ގާނޫނުގެ ދިގު އަތް ކަމެވެ. އެކަމަށް މެދުވެރިވީ އެ ގާނޫނޫ ތަންފީޒުކުރަންތިބި ފަރާތްތަކެވެ. އެހެންކަމުން އެފަރާތްތަކަށް ކިތަންމެ ސިޓީއެއް ފޮނުވިޔެއްކަމަކު ގާނޫނުން އެކަމަށް ޖާގައެއް ނެތްނަމަ ތިޔަ ފޮނުވާ ކޮންމެ ސިޓީއަކަށް ޖާގަ ލިބިގެންދާނީ ކުނިވަށިން ކަމެވެ. ކަމަނާއެވެ. ގަބޫލުކުރައްވާށެވެ. މީ ފިރިކަލުންގެ ވެރިކަމެއް ނޫނެވެ. މިއަދު މިދެކޭ ގާނޫނީ ވެރިކަން ހިނގާނީ ގާނޫނުގެ ތަރަހާގެ ތެރެއިން އެވެ.\n30 އަހަރު ވެރިކަން ކުރެއްވީތީ ގާނޫނަށްވުރެ މަތީގައި ނުހުރެވޭނެއެވެ. މިއީ އިގިރޭސިވިލާތެއް ނޫނެވެ. ކަމަނާގެ ފިރިކަލުންނަށް ޖަލުގައި ގަނޑުވަރެއް ދެންތިބި ގައިދީންނަށް ކުޑަގޮޅިން ޖާގަ ދެވިއްޖެނަމަ އިންސާފެއް ކޮބައިތޯއެވެ؟ ކަމަނާއަށް މައުމޫނާއެކު ޖަލުގައި އުޅެވެން ވެއްޖެނަމަ ދެންތިބި ކޮންމެ މީހަކަށްވެސް އެމީހެއްގެ އާއިލާއާއިއެކު އުޅެވެން ވާނޭ ނޫންތޯއެވެ؟ ކަމަނާއަށް މައުމޫނާއިއެކު ޖަލުގައި ރޭކުރެވޭނަމަ ޖަލުގައިދެންތިބި ކޮންމެ މީހަކަށްވެސް އެފުރުސަތު ދޭންޖެހޭނެ ނޫންތޯއެވެ؟ ގަބޫލުކުރަންވަންޖެހޭ ހަޤީގަތަކީ މައުމޫނު އެހުރީ ހައްޔަރުގައި ކަމެވެ. ކުރެވުނު މޮޅުކަމަކުން ޕިކުނިކު ފޮނުވާފައި ނޫންކަމެވެ.\nMay 08, 2018 by ެިއިސްކުރުބެ Reply\nތީހަމަ އިންތިހާ އަށް ކަމުދާ ވާހަކަ ފުޅެއް،!\nMay 10, 2018 by ކުޑަކުއްޖާ Reply\nވަރަށް ރަނގަޅު ވާހަކައެއް ތިބުނީ.....ހަމަ ސާބަސް.....


Gaumee Scout council ah alah ayyan kurevvi memberunnah liyun havaalukohdhevvaifi - vNews.mv\nޤައުމީ ސްކައުޓް ކައުންސިލަށް އަލަށް އައްޔަނު ކުރެއްވި މެންބަރުންނަށް ލިޔުން ހަވާލުކޮށްދެއްވައިފި\nއައިޝަތު އިބްރާހީމް Male' | 26 May 2022, 18:27\nރައީސުލްޖުމްހޫރިއްޔާ އަދި ޗީފް ސްކައުޓް، އިބްރާހީމް މުހައްމަދު ސާލިހް، ދަ ސްކައުޓް އެސޯސިއޭޝަން އޮފް މޯލްޑިވްސްގެ މެންބަރުންނާއި ބައްދަލުކުރައްވާ، ޤައުމީ ސްކައުޓް ކައުންސިލަށް އަލަށް އައްޔަނު ކުރެއްވި މެންބަރުންނަށް މަޤާމުގެ ލިޔުން ހަވާލުކޮށްދެއްވައިފިއެވެ.\nޤައުމީ ސްކައުޓް ކައުންސިލަށް އަލަށް އައްޔަން ކުރެއްވި މެންބަރުންނަށް ރައީސުލްޖުމްހޫރިއްޔާ މަޤާމުގެ ލިޔުން ހަވާލުކޮށްދެއްވާފައިވަނީ އެކަމަށްޓަކައި ރައީސް އޮފީހުގައި މިކަމަށްޓަކައި މިއަދު ހެނދުނު އޮތް ހާއްސަ ރަސްމިއްޔާތެއްގައެވެ.\nސްކައުޓް ކައުންސިލަށް އަލަށް އައްޔަން ކުރެއްވި މެންބަރުންނަށް މަޤާމުގެ ލިޔުން ހަވާލުކޮށްދެއްވުމަށްފަހު ރައީސް ސާލިހް ވަނީ ސްކައުޓް އެސޯސިއޭޝަންގެ މެންބަރުންނާއި ބައްދަލުކުރައްވާފައެވެ. މި ބައްދަލުކުރެއްވުމުގައި ސްކައުޓް އެސޯސިއޭޝަންގެ ފަރާތުން ވަނީ ސްކައުޓް ހަރަކާތްތައް ކުރިއަށްދާ ގޮތުގެ މަޢުލޫމާތު އެމަނިކުފާނަށް އަރުވާފައެވެ.\nއަދި ސްކައުޓްގެ ހަރަކާތްތައް ކުރިއަށް ގެންދިއުމަށް ހުރި ހުރަސްތަކާއި ދަތިތަކުގެ މައުލޫމާތު މި ބައްދަލުކުރެއްވުމުގައި އެ އެސޯސިއޭޝަންގެ ފަރާތުން ތަފްސީލްކޮށްދީފައިވާ ކަމަށްވެސް ރައީސް އޮފީހުން މައުލޫމާތުދެއެވެ.\nމި ބައްދަލުކުރެއްވުމުގައި އެމަނިކުފާނު ވަނީ ސްކައުޓް ޖަމްބަރީގެ ތައްޔާރީތަކާއި ތަމްރީން ޕްރޮގްރާމްތަކާއި ގުޅޭ ގޮތުން މައުލޫމާތު ސާފުކުރައްވާފައެވެ. އަދި ސްކައުޓްގެ ހަރަކާތްތައް ކުރިއަށްގެންދިއުމަށާއި ފުޅާކުރުމަށް ކުރާ މަސައްކަތްތަކުގައި ސަރުކާރުގެ ފުރިހަމަ އެއްބާރުލުން ދެއްވާނެކަމުގައި އެމަނިކުފާނު ވިދާޅުވިއެވެ.\nރާއްޖެ ނޭޝަނަލް ސްކައުޓް އެސޯސިއޭޝަން ރައީސް އިބްރާހިމް މުހައްމަދު ސޯލިހު ރައީސުލް ޖުމްހޫރިއްޔާ


Anna angaara dhuvahu haveeru boduthakurufaanu maguga vehicle dhuvvun manaa | Mihaaru\nއަތުގުޅާލުމުގެ ހަރަކާތެއް ބޭއްވުމަށް އަންނަ އަންގާރަ ދުވަހު ހަވީރު ބޮޑުތަކުރުފާނު މަގުގައި ވެހިކަލް ދުއްވުން މަނާ ކުރަން ވަނީ ނިންމާފައި..-- ފޮޓޯ: ހުސެއިން ވަހީދު/ މިހާރު\nއަންގާރަ ދުވަހު ހަވީރު ބޮޑުތަކުރުފާނު މަގުގައި ވެހިކަލް ދުއްވުން މަނާ\n25 ޖުލައި 2019 - 16:557comments\nއެ މިނިސްޓްރީން މިއަދު ކުރި އިއުލާނެއްގައި ބުނީ މި އަހަރުގެ ބައިނަލްއަގްވާމީ ރަހްމަތްތެރިކަމުގެ ދުވަސް ފާހަގަ ކުރުމުގެ ގޮތުން ބާއްވާ އަތުގުޅައިލުމުގެ ހަރަކާތް އަންގާރަ ދުވަހުގެ ހަވީރު 4:30 އިން 6:00 އަށް މާލޭގެ ވަށައިގެން އޮންނަ ބޮޑުތަކުރުފާނު މަގުގައި ބާއްވާތީ، އިންޖީނުލީ އެއްގަމު އުޅަނދު އެ ގަޑީގައި ނުދުއްވޭނެ ކަމަށެވެ.\nއެހެންވެ، އެވަގުތު ތަކުގައި ވެހިކަލްތައް ދުއްވުމަކީ އެއްގަމު ދަތުރުފަތުރުގެ ގާނޫނުގެ ދަށުން މަނާ ކަމެއް ކަމަށާއި އެ ގާނޫނާ ހިލާފުވާ މީހުންނާ މެދު ފިޔަވަޅު އަޅާނެ ކަމަށް އިއުލާނުގައި ވެ އެވެ.\nނަމަވެސް، އެވަގުތުތަކުގައި ސަލާމަތީ ބާރުތަކުން ބޭނުން ކުރާ އިންޖީނުލީ ވެހިކަލްތަކާއި އެމްބިއުލަންސާއި ހާއްސަ އެހީއަށް ބޭނުންވާ މީހުން ދުއްވުމަށް ހާއްސަ ކޮށްފައިވާ ސައިކަލާއި ޕަބްލިކް ޓްރާންސްޕޯޓްގެ ގޮތުގައި ދެމުންގެންދާ ބަހުގެ ހިދުމަތާއި އެ ދުވަހު އެ ގަޑީގައި ދުއްވުމުގެ ހުއްދަ ދެވޭ ވެހިކަލްތަަކަށް އެ މަގުގައި ދުއްވުމުގެ ފުރުސަތު އޮންނާނެ ކަމަށް ވެސް ޓްރާންސްޕޯޓް މިނިސްޓްރީން ބުންޏެވެ.\nAnna Honihiru dhuvahu haveeru vehicle dhuvvun manaa\nއަތުގުޅައިލުމުގެ ހަރަކާތެއް ބޮޑުތަކުރުފާނު މަގުގައި ބާއްވާތީ އަންގާރަ ދުވަހު ހަވީރު ބޮޑުތަކުރުފާނު މަގުގައި ވެހިކަލް ދުއްވުން މަނާ ކުރި އިރު، މާދަމާ ފާހަގަކުރާ މިނިވަން ދުވަހުގެ މުނާސަބަތުގައި ބާއްވާ ހަރަކާތްތަކާ ގުޅިގެން، އަންނަ ހޮނިހިރު ދުވަހު ވެސް މާލޭގެ މަގުމަތީގައި ވެހިކަލް ދުއްވުން ވަނީ މަނާކޮށްފަ އެވެ.\nވެހިކަލް ދުއްވުން، ސިޓީ ކައުންސިލުން ނެރުނު ގަރާރަކުން މަނާކުރީ އެ ދުވަހު މަގުމަތީގައި ގިނަ ހަރަކާތްތަކެއް ބޭއްވުމަށް ހަމަޖައްސާފައިވާތީ އެވެ. އެގޮތުން، އެމްއެންޑީއެފާއި ކެޑޭޓްކޯގެ ފަރާތުން ފަސް ބޭންޑަކުން ޕެރޭޑާއި ރޫޓު މާޗު ބޭއްވުމަށް ވަނީ ނިންމައިފަ އެވެ. އެހެންވެ ހޮނިހިރު ދުވަހު ހަވީރު 3:30 އިން 6:30 އަށް އެއްވެސް ވެހިކަލެއް ދުއްވުމަކީ މަނާކަމެކެވެ.\nމި އަހަރުގެ މިނިވަން ދުވަސް ދިމާވަނީ ހުކުރު ދުވަހަކާ އެވެ. އެހެންވެ، ރަސްމީ ބަންދު ދުވަހަކާ ދިމާތީ، އަންނަ އާދިއްތަ ދުވަސް ވަނީ ސަރުކާރު ބަންދު ދުވަހެއްގެ ގޮތުގައި ހަމަޖައްސައިފަ އެވެ.\nއިތުރު ލިޔުންތައް މާލެ ޓްރާންސްޕޯޓް އޮތޯރިޓީ ބޮޑުތަކުރުފާނުމަގު


ސީނިއަރ އޮފިސަރ (MS-1)\nނޭޝަނަލް އިންޓެގްރިޓީ ކޮމިޝަން / ކ. މާލެ\nއަސާސީ މުސާރައިގެ %45 (3,015/- ރުފިޔާ)\n· ޤާނޫނު ނަންބަރު 2008/2 (ވަޒީފާއާ ބެހޭ ޤާނޫނު) ގައި ބަޔާންކޮށްފައިވާ އުޞޫލުން އިތުރުގަޑީގެ ފައިސާ ހަމަޖައްސައި ދެވޭނެއެވެ.\n1. މަގާމުގެ މަސައްކަތާގުޅޭ ދާއިރާއަކުން ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި މަސައްކަތްކޮށް2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\n2. މަޤާމުގެ މަސައްކަތާ ގުޅޭ ދާއިރާއެއްގެ މިފެންވަރުގެ މަޤާމެއްގައި މަސައްކަތް ކުރަމުންދާ މީހެއް ކަމުގައިވުން. ނުވަތަ\n3. އޮފިސަރ ފެންވަރުގެ މަގާމެއްގައި5އަހަރު ދުވަހު މަސައްކަތްކޮށް މަސައްކަތުގެ ތަޖުރިބާ ލިބިފައިވުމާއެކު، މަސައްކަތުގެ ފެންވަރު ބެލުމުގެ ނިޒާމުން ޖެހިޖެހިގެން2އަހަރު 85 އިން ސައްތަ މާކްސް ލިބިފައިވުން.\n1. ކޮމިޝަނުން ފައިސާ ދައްކަންޖެހޭ ފަރާތްތަކަށް ޤަވާޢިދުން ފައިސާދެއްކުމާގުޅޭ އެންމެހައި މަސައްކަތް ކުރުން.\n2. ކޮމިޝަނުން ރާއްޖޭން ބޭރަށާއި އަތޮޅުތަކަށް ކުރަންޖެހޭ ދަތުރުތަކަށް ބޭނުންވާ ފައިސާގެ އިންތިޒާމުތައް ހަމަޖެއްސުން.\n3. ސެކްޝަނުގެ ވެރިޔާގެ އިރުޝާދާ އެއްގޮތަށް، ކޮމިޝަނުގެ ބަޖެޓް ތައްޔާރުކޮށް ކަނޑައެޅިފައިވާ ދުވަހަށް ސިސްޓަމަށް އެޅުން.\n4. ކޮމިޝަނުގެ އަހަރީ ފައިނޭޝަލް ސްޓޭޓްމަންޓް ތައްޔާރުކުރުމާއި، ކަނޑައެޅިފައިވާ ތާރީޚުތަކުގެ ކުރިން ކަމާބެހޭ އިދާރާތަކަށް ފޮނުވުން.\n5. ބަޖެޓުން ޚަރަދުކުރެވޭ ފައިސާގެ ރިޕޯޓްތައް ތައްޔާރުކޮށް، ރިކޮންސައިލްކޮށް ޤަވާއިދުން ފޮނުވަންޖެހޭ ފަރާތްތަކަށް ފޮނުވުން.\n6. ތިޖޫރީ ރިޕޯޓް ތައްޔާރުކޮށް، ރިޕޯޓް ފޮނުވަންޖެހޭ ފަރާތްތަކަށް ފޮނުވުން.\n7. ފައިސާ ބަލައިގަތުމާއި ޖަމާކުރުމާއި ދުވަހު ހިސާބު ތައްޔާރުކުރުން.\n8. އާމްދަނީ ރިޕޯޓްތައްޔާރުކޮށް، ފޮނުވަންޖެހޭ ފަރާތްތަކަށް ފޮނުވާ ބެލެހެއްޓުން.\n9. ތިޖޫރީ ތަޅުދަނޑިއާއި ކޮމްބިނޭޝަން ރައްކާތެރިކަމާއެކު ބެލެހެއްޓުން.\n10. ޕެޓީކޭޝް ފައިސާގެ ރެކޯޑް ބެލެހެއްޓުމާއި، ފައިސާ މެނޭޖް ކުރުން.\n11. އޮޑިޓާ ގުޅިގެން ކުރަންޖެހޭ އެންމެހާ މަސައްކަތްތައް ކުރުން.\n12. މަގާމުގެ މަސްއޫލިއްޔަތާ ގުޅިގެން ކުރަންޖެހޭ އެހެނިހެން ކަންކަން ކުރުން\n1. ވަޒީފާއަށް އެދި ހުށަހަޅާ ފޯމް\n2. ކުރިމަތިލައްވާ ފަރާތުގެ ވަނަވަރު. (ގުޅޭނެ ނަންބަރާއި އީމެއިލް އެޑްރެސް ހިމެނޭ ގޮތަށް)\n3. ދިވެހި ރައްޔިތެއްކަން އަންގައިދޭ ކާޑުގެ ކޮޕީ. (ދެފުށުގެ ކޮޕީ، ލިޔެފައިވާ ލިޔުންތައް ކިޔަން އެނގޭފަދަ ސާފު ކޮޕީއެއް)\n· މިމަޤާމަށް ޝަރުޠު ފުރިހަމަވާ ފަރާތްތަކުން މި ކޮމިޝަނުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2021 މާރިޗު 28 (އާދިއްތަ) ދުވަހުގެ 14.00 ގެ ކުރިން admin@nic.gov.mv އަށް މެއިލް ކުރެއްވުން އެދެމެވެ.\n· ކަނޑައެޅިފައިވާ ސުންގަޑީގެ ފަހުން ހުށަހަޅާ އެއްވެސް އެޕްލިކޭޝަނެއް ނުވަތަ ކުރިން ހުށަހަޅާފައިވާ އެޕްލިކޭޝަނުގެ ބައެއްވެސް ބަލައިނުގަނެވޭނެއެވެ.\n· މި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމު، މި ކޮމިޝަންގެ ވެބްސައިޓުން ލިބެން ހުންނާނެއެވެ.\n5 ޝައުބާން 1442\nView on Gazette\nޕަބްލިޝްކުރި ތާރީޚް: 2021-03-22\nސުންގަޑި : 2021-03-28 14:00:00


Maldives Hajj Corporation Limited\nސީނިއަރ މެނޭޖްމަންޓް ޓީމް\nމި ކުންފުނިން ކުރިއަށްގެންދާ ޙައްޖު ދަތުރުތަކަކީ އެކަށީގެންވާ ހެޔޮއަގެއްގައި ރަނގަޅު ފެންވަރެއްގައި އިންތިޒާމުކުރެވޭ ދަތުރުތަކެވެ. މި ދަތުރުތަކުގެ ބައިވެރިވާ ޙާޖީންގެ މަސްލަހަތާއި ސަލާމަތާއި ރައްކާތެރިކަމަކީ އަޅުގަނޑުމެން ވަރަށް ޚާއްޞަ އަހައްމިޔަތެއް ދީގެން ބަލަހައްޓާކަމެއެވެ. އަދި ޙާޖީންއަށް ފޯރުކޮށްދޭ ޚިދުމަތްތަކަކީ ފެންވަރު ރަނގަޅު ޒަމާނާއެކަށޭނެ ޚިދުމަތްތަކެއެވެ. ޙައްޖު ދަތުރެއްގެ މުއްދަތަކީ 20 ދުވަހާއި 30 ދުވަހުގެ މުއްދަތެކެވެ. ޙައްޖަށް ދިއުމަށް މިހާރު ކަނޑައަޅާފައިވާ އަގަކީ 69,965/- ރުފިޔާއެވެ.\nޙައްޖަށް ރަޖިސްޓްރީ ވުމަށް\nޙައްޖު ދަތުރުގެ ޕެކޭޖުގައި ހިމެނޭ ޚިދުމަތްތަކަކީ ކޮބާ؟\nދީނުގައި ކަނޑައެޅިފައިވާ ގޮތަށް ޙައްޖުގެ މަތިވެރި އަޅުކަން އަދާކުރުމުގެ ފުރިހަމަ އިންތިޒާމް ހަމަޖައްސައިދެވޭނެ\nފެންވަރު ރަނގަޅު ހޮޓަލުގެ ޚިދުމަތް\nފެންވަރު ރަނގަޅު4ތަރީގެ ހޮޓަލެއްގައި ތިބުން ހަމަޖައްސައިދެވޭނެ.\nޖާގަ ތަނަވަސް، ސާފްތާހިރު، ހިތްފަސޭހަ ހޮޓަލެއްގައި ތިބުމުގެ އިންތިޒާމް ހަމަޖައްސައިދެވޭނެ.\nޙާޖީންގެ ޚިދުމަތުގައި ޤާއިމް ކުރެވިފައިވާ ކައުންޓަރުން 24 ގަޑިއިރު ޚިދުމަތް ލިބޭނެ.\nފެންވަރު ރަނގަޅު ދިވެހި މީރު ރަހަތައް\nދިވެހި ކައްކާއިން ތައްޔާރުކުރާ ، ދިވެހިންނަށް ކަމުދާ، ދިވެހި މީރު ކާނާ3އިރު ލިބެންހުންނާނެ.\nޙައްޖުގެ ޕެކޭޖުގެ ތެރެއިން ފުރިހަމަ ކިޓުގެ ސާމާނު ޙާޖީނަށް ފޯރުކޮށްދެވޭނެއެވެ. މިގޮތުން ފޮށި، އަތްދަބަސް، އުނަގަނޑުއަޅުވާ ދަބަހާއ، ޒީނަތްތެރިވާ ސާމާނު އަޅާ ދަބަހާއި، ފައިވާންލާ ގޮތަޅާއި، އިޙުރާމާއި، ޙައްޖު ފޮތް އަދި ދުޢާކާޑު ހިމެނެއެވެ.\nދީނީ މަޢުލޫމާތު އަދި ދަރުސް ދިނުން\nދީނީ މަޢުލޫމާތު ދިނުމަށާއި ދަރުސް ދިނުމަށް ދީނީ ޢިލްމުވެރިން ދަތުރުގައި ބައިވެރިވާނެ. މި ޢިލްމުވެރިންގެ އެހީގައި ޙައްޖުގެ އަޅުކަން އެންމެ ފުރިހަމަ ގޮތުގައި އަދާކުރުމަށް މަގުފަހިކޮށްދެވޭނެ.\nކޮންމެ ދުވަހަކު ދަރުސްތައް އިންތިޒާމް ކުރެވޭނެ.\n-ޙައްޖުގެ އަޅުކަމަށް ހޭލުންތެރި ކުރުމަށާއި، އަޅުކަން ފުރިހަމައަށް އަދާކުރުމަށް އެހީތެރިވުމާއި، އަޅުކަމާއި ގުޅޭގޮތުން ޙާޖީން އޮޅުން ފިލުވަން ބޭނުންވާ ކަންކަން ސާފުކޮށްދިނުމަށާއި، ޖުމްލަކޮށް ޙައްޖުގެ އަޅުކަމަށް އަޙުލުވެރިކުރުވުމުގެ ގޮތުން ދަތުރަށް ފުރުމުގެ ކުރިން ޙާޖީންނަށް ތަމްރީނު ޕްރޮގްރާމްތަކެއް ހިންގޭނެ.\nޙާޖީންނަށް ވަގުތުން ދޭންޖެހޭ ޞިއްޙީ ފަރުވާ ދެވޭނެ ފުރިހަމަ އިންތިޒާމް ހޮޓަލުގައި ގާއިމުކުރެވޭނެ.\nދަތުރުގައި ދިމާވާ ޞިއްޚީ ކަންކަމަށް އެހީތެރިވުމަށް ތަޖުރިބާކާރު، ދިވެހި، މެޑިކަލް ޓީމެއް ޙާޖީންގެ ޚިދުމަތުގައި 24 ގަޑިއިރު ހަރަކާތްތެރިވާނެ.\nދަތުރުގެ ބައިވެރިންނަށް މަދީނާއަށް ޒިޔާރަތްކުރުމުގެ ފުރުޞަތު ދެވޭނެ.\nމި ދަތުރުގައި މަސްޖިދުއް ނަބަވީއާއި، ރައުޟާ، އުހުދުގެ މައިދާން، ޤުބާ މިސްކިތް ފަދަ ތާރީޚީ މުހިއްމު ތަންތަނަށް ޒިޔާރަތް ކުރެވޭނެ.\nމައްކާ އާއި މަދީނާގެ ތާރީޚީ ތަންތަނަށް ޒިޔާރަތް ކުރުމަށް ޚާއްޞަ ދަތުރުތަކެއް ކުރެވޭނެ.\nޙައްޖު ދަތުރުގައި2ޢުމްރާ ކުރުމުގެ ފުރުޞަތު ބޭނުންވާ ފަރާތްތަކަށް ފަހިކޮށްދެވޭނެ.\nޙައްޖުގެ އަގުގެ އިތުރުން، ވިސާ، މެޑިކަލް، އަދި ވެކްސިނަށް އިތުރު އަގެއްނުނަގާނެ.\nޙައްޖު ތަކާފުލް އިންޝުއަރެންސް ބޭނުންވާ ފަރާތްތަކަށް އެކަން ހަމަޖައްސައިދެވޭނެ.\nޙައްޖަށް ރަޖިސްޓަރީ ވާނީ ކިހިނެއް؟\nޙައްޖުގެ ޚިދުމަތުގައި ރަޖިސްޓްރީވުމަށް "ޚިދުމަތަށް އެދޭ ފޯމް" ފުރިހަމަކުރުމަށްފަހު ހުށަހަޅުމުން ރަޖިސްޓަރ ކޮށްދެވޭނެއެވެ. ރަޖިސްޓަރ ވުމަށް އެއްވެސް ފީއެއް ދައްކާކަށް ނުޖެހޭނެއެވެ.\nރަޖިސްޓާރ ވުމަށް ތިރީގައިވާ ކޮންމެ ގޮތެއްވެސް ހިޔާރު ކުރެވިދާނެެ\nމިކުންފުނީގެ ކައުންޓަރއަށް ޒިޔާރަތްކޮށް ފޯމު ހުށަހަޅައިގެން.\nފަހެލި ޕޯޓަލް މެދުވެރިކޮށް.\nއީމެއިލް ގެ ޒަރިއްޔާއިން ފޯމު ހުށަހަޅައިގެން.\nޙައްޖަށް ހުޅުވޭ އެކައުންޓަކީ ކޮބާ؟\nޙައްޖު އެކައުންޓަކީ ޙައްޖަށް ދިއުމަށް ގަސްތުކޮށް ފައިސާ ދެއްކުމަށް ހުޅުވާނީ ޙައްޖު އެކައުންޓެކެވެ. މި އެކައުންޓްގެ ވެރިފަރާތުން މިކުންފުނިން އެއިރެއްގައި ކަނޑައަޅާފައިވާ ޙައްޖުގެ އަގުގެ %75 (ހަތްދިހަ ފަހެއް އިންސައްތަ) ހަމަކުރުމުން ހައްޖައް ދިއުމުގެ ޖާގަ ކިއުއިން ޖާގަ ރިޒާވްކޮށް ލިސްޓްގައި ހިމެނިގެންދާނެއެވެ.\nމިގޮތުން މިކުންފުންޏަށް އެއަހަރަކު ކޯޓާ ލިބޭމިންވަރަކުން، ކިއު ތަރުތީބުން ޙައްޖަށް ދިއުމުގެ ފުރުޞަތު ކޮންމެ މެމްބަރަކަށްވެސް ލިބިގެން ދާނެއެވެ. އެކައުންޓް ހުޅުވުމަށް ފަހު އެފަރަތާތަކުން ބޭނުންވާ މިންވަރަކުން ފައިސާ ޖަމާކުރަމުން ގެންދެވޭނެއެވެ.\nޙައްޖު ސޭވިންގް އެކައުންޓް:\nދުރާލާ ރާވައިގެން ވަކި އަހަރެއްގައި ޙައްޖަށް ދިއުމަށް ގަސްތުކޮށް، ރައްކާކުރާ ފައިސާ އިންވެސްޓްކޮށް، އިންވެސްޓްމެންޓްގެ ފައިދާއިން ޙައްޖުގެ އަގުގެ ބައެއް ދައްކައިގެން އަގު ހަމަކުރަން ބޭނުންފުޅުވާ ފަރާތްތަކުން ހުޅުވާނީ ޙައްޖު ސޭވިންގ އެކައުންޓެކެވެ. މި އެކައުންޓްގައި ހުންނަ ފައިސާ އިންވެސްޓްކުރެވޭނީ އިސްލާމީ ޝަރީޢާ ހުއްދަކުރާ ގޮތުގެ މަތިންނެވެ.\nޙައްޖުގެ އަގު ހަމަކުރުމަށް ޕެންޝަން ފައިސާ ބޭނުންކުރުން\nދިވެހި ރާއްޖޭގެ ޕެންޝަނާބެހޭ ޤާނޫނާއި އެއްގޮތަށް، މޯލްޑިވްސް ޕެންޝަން އެޑްމިނިސްޓްރޭޝަން އޮފީހުން ކަނޑައަޅާ ގޮތެއްގެ މަތިން ޙައްޖުގެ އަގުގެ ބައެއް ހަމަކުރުމަށް ޕެންޝަން ފައިސާ ބޭނުންކުރެވިދާނެއެވެ. މިގޮތުން ޙައްޖުގެ އަގުގެ ބައެއް ދެއްކުމަށް ޕެންޝަން ފައިސާ ބޭނުންކުރަން ގަސްތުކުރާނަމަ ޕެންޝަން މެމްބަރެއްގެ ގޮތުގައި ރަޖިސްޓަރ ވާންނާނެއެވެ.\nޕެންޝަން މެމްބަރުން ޙައްޖު ޖާގަ ކަށަވަރުކުރާނީ ކިހިނެއް؟\nޙައްޖުގެ އަގުގެ 75 އިންސައްތައަށްވާ ފައިސާ ހަމަކޮށްގެން، ނުވަތަ މިކުންފުނި މެދުވެރިކޮށް ޙައްޖަށް ދިއުމަށް ޕެންޝަން ފައިސާ ރިޒާވްކޮށްދެވިފައިވާކަން އަންގާ މޯލްޑިވްސް ޕެންޝަން އެޑްމިނިސްޓްރޭޓިވް އޮފީހުން ދޫކޮށްފައިވާ ރިޒަވޭޝަން ލިޔުން ބޭނުންކޮށްގެން.\nޕެންޝަން ފައިސާ ބޭނުންކޮށްގެން ޙައްޖުގެ އަގުގެ ބައެއް ހަމަކުރުމަށް ބޭނުންނަމަ ޢަމަލުކުރާނީ ކިހިނެއް؟\nޙައްޖުގެ އަގުގެ ބައެއް ދެއްކުމަށް ޕެންޝަން ފައިސާ ބޭނުންކުރުމަށް އެދޭ ފަރާތްތަކުން، ޕެންޝަން ފައިސާއިން ދައްކަން އެދޭ މިންވަރު ބަޔާންކޮށް މިކުންފުންޏަށް ފޯމު ހުށަހަޅަންވާނެއެވެ. އަދި ޙައްޖުގެ އަގު ހަމަކުރުމަށް މަދުވާ އަދަދު ދެއްކުމުން، އެދިފައިވާގޮތަށް އެފަރާތެއްގެ ޕެންޝަން ފައިސާ ރިޒާވްކޮށް ދިނުމަށް އެދި މޯލްޑިވްސް ޕެންޝަން އެޑްމިނިސްޓްރޭޓިވް އޮފީހަށް ފޮނުވޭނެއެވެ. އަދި ޕެންޝަން އޮފީހުން އެފަރަތާތެއްގެ ޕެންޝަން ފައިސާ ރިޒާވްކޮށްދީފައިވާކަން އެންގުމުން ޙައްޖު ޖާގައެއް ރިޒާވްކޮށްދެވޭނެއެވެ.\n(މިސާލު: ޙައްޖުގެ އަގުގެ 80 އިންސައްތަ އަށްވާ ފައިސާ ޕެންޝަން ފަންޑުން ދައްކަން އެދިހުށައެޅުމުން، ފައިސާ ރިޒާވްކޮށްދިނުމަށް އެދި ޕެންޝަން އޮފީހަށް އެންގޭނީ ޙައްޖުގެ އަގު ހަމަކުރުމަށް މަދުވާ ބާކީ 20 އިންސައްތައަށްވާ ފައިސާ މިކުންފުންޏަށް ދެއްކުމުންނެއެވެ.)\nމޯލްޑިވްސް ޙައްޖު ކޯޕަރޭޝަންސް ލިމިޓެޑް\n© 2021 MHCL - All Rights Reserved. Maldives Hajj Corporation Limited


Maruvi kujja ah eheetherikan hoadhadheyn aaila in masakkai kuri: Gender Ministry | Jazeera\t"މަރުވި ކުއްޖާއަށް އެހީތެރިކަން ހޯދަދޭން އާއިލާ އިން މަސައްކަތް ކުރި" - Jazeera\nމަރުވި ކުއްޖާއަށް އެހީތެރިކަން ހޯދަދޭން އާއިލާ އިން މަސައްކަތް ކުރި: ޖެންޑަރ މިނިސްޓްރީ\nޖަވިޔަނި June 22, 2021 538 views0\nމަރާލައިފައި އޮއްވާ ފެނުނު ކުޑަކުއްޖާއަށް އެހީތެރިކަން ފޯރުކޮށްދިނުމަށްޓަކައި އާއިލާއިން ދިޔައީ ޖެންޑަރ މިނިސްޓްރީއާއި ގުޅިގެން މަސައްކަތް ކުރަމުން ކަމަށް އެ މިނިސްޓްރީން ބުނެފިއެވެ.\nއުމުރުން އެންމެ 13 އަހަރުގެ މުހައްމަދު ރާއިފް މަރާލާފައި އޮއްވާ ފެނުނީ ހުޅުމާލެ ފޭސް2ގެ އިރުއުތުރު ފަރާތުގެ މޫދުގެ ފަޅު ތެރޭގައި އޮތް ފޮށިގަނޑަކުންނެވެ. މި މަރާއި ގުޅިގެން މިހާތަނަށް ދެ މީހަކު ހައްޔަރުކޮށްފައިވެއެވެ.\nމި މަރާއި ގުޅިގެން ފުލުހުންގެ ޚިދުމަތުން ބޭއްވި ބައްދަލުވުމުގައި ވާހަކަ ދައްކަވަމުން ޖެންޑަރ މިނިސްޓްރީގެ ޑެޕިއުޓީ މިނިސްޓަރ ފާތިމަތު ޔުމްނާ ވިދާޅުވީ އެ ކުއްޖާގެ އާއިލާއިން ދިޔައީ ޖެންޑަރ މިނިސްޓްރީ އާއި އެކު ގާތުން މަސައްކަތް ކުރަމުން ކަމަށެވެ. އެގޮތުން އެ ކުއްޖާގެ މަންމައާއި އެކު އިޖްތިމާއި އެހީ ފޯރުކޮށްދިނުމުގެ މަސައްކަތްކޮށްފައިވާ ކަމަށް އޭނާ ވިދާޅުވިއެވެ.\nއަދި އެ ކުއްޖާއަކީ ގާބިލުކަން ހުރި ކުއްޖެއް ކަމަށް މުދައްރިސުން ވެސް ފާހަގަކޮށްފައިވާ ކަމަށް އޭނާ ވިދާޅުވިއެވެ.\nކުއްޖާއަކީ ތައުލީމު އުނގެނެމުންދާ އަދި ކުއްޖާގެ މުދައްރިސުންގެ ފަރާތުންވެސް އެ ކުއްޖާއަކީ ގާބިލުކަން ހުރި ކުއްޖެއްކަން ފާހަގަކޮށްފައިވޭ\nޖެންޑަރ މިނިސްޓްރީ އިން ދަނީ އެ ކުއްޖާގެ އާއިލާއަށް ބޭނުންވާ ނަފްސާނީ އަދި އިޖްތިމާއީ އެހީތެރިކަން ފޯރުކޮށްދެމުންނެވެ. އަދި އެ ކުއްޖާގެ ކަރާމާތަށް ގެއްލުންވާ ގޮތަށް ޚަބަރު ނުފެތުރުމަށްވެސް ވަނީ އިލްތިމާސްކޮށްފައެވެ.\n"މަރުވި ކުއްޖާއަށް އެހީތެރިކަން ހޯދަދޭން އާއިލާ އިން މަސައްކަތް ކުރި"


ނުކުޅެދުންތެރިކަން ހުންނަ ފަރާތްތަކަށް ހާއްސަ ޕޫލެއް ހުޅުމާލޭގައި ހަދަނީ | Sandhaanu\nނުކުޅެދުންތެރިކަން ހުންނަ ފަރާތްތަކަށް ހާއްސަ ޕޫލެއް ހުޅުމާލޭގައި ހަދަނީ\nނުކުޅެދުންތެރިކަން ހުންނަ ފަރާތްތަކަށް ހާއްސަކޮށް ޕަބްލިކް ސީ ޕޮއިންޓް ޕޫލެއް ހުޅުމާލޭގައި އަޅަން ނިންމާފައިވާ ކަމަށް ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ން ބުނެފި އެވެ.\nއެޗްޑީސީން ބުނީ މި ޕޫލަކީ ހާއްސަކޮށް ނުކުޅެދުންތެރިކަން ހުންނަ ފަރާތްތަކަށާއި ކުދިންނަށް ބޭނުން ކުރެވޭ ގޮތަށް ތައްޔާރު ކުރާ ތަނެއް ކަމަށާ މި ޕޫލް ހަދަނީ ތެރަޕީ ބޭނުންވާ ފަރާތްތަކަށް ހާއްސ ހިދުމަތްތައް ލިބޭނެ ގޮތަށް ކަމަށެވެ. އަދި މީގެ އިތުރުން އަލަށް ފަތަން ދަސްކުރާ ކުދިންނަށް ވެސް ފަސޭހަ ވާނެހެން އެ ތަނުން ހިދުމަތްތައް ލިބޭނެހެން ކަމަށް ވެސް އެޗްޑީސީން ބުނެއެވެ.\nހުޅުމާލޭ ގޮޑުދޮށް ސަރަހައްދު ތަރައްގީކުރުމަށް އެކުލަވާލާފައިވާ މާސްޓާ ޕްލޭންގައިވާ ގޮތުން އެ ސަރަހައްދު ތަރައްގީ ކުރާއިރު 4.5 ކިލޯ މީޓަރުގެ ދުވާ ޓްރެކެއް ހެދުމަށް ވަނީ ނިންމައިފަ އެވެ. އެ ޓްރެކް ޑިޒައިން ކޮށްފައިވަނީ ވެސް ފުރޮޅުލީ ގޮނޑީގައި އުޅޭ މީހުންނާއި ކުޑަކުދިން ގޮވައިގެން ސްޓޯލާ ވެސް ދުއްވޭ ގޮތަށެވެ.\nއަދި މީގެ އިތުރުން ވީލްޗެއާގައި މޫދާ ހަމައަށް ދެވޭ ގޮތަށް ރޭމްޕްތަކެއް ވެސް ގޮނޑުދޮށުގެ އެކި ހިސާބުތަކުގައި ހެދުމަށާއި އެކި ހިސާބުތަކުގައި ފާހާނާތަކާއި ޕިކްނިކް ޓޭބަލްސްތަކާއި ޖޯލިފަތިތަކުގެ އިތުރުން އުނދޯލި ތައްވެސް ބެހެއްޓުމަށް ވެސް ހުޅުމާލޭ ގޮޑުދޮށް ސަރަހައްދު ތަރައްގީ ކުރުމުގެ މާސްޓާ ޕްލޭންގައިހިމަނާފައި ވެއެވެ.\nއެޗްޑީސީން ހާމަކުރި ގޮތުގައި މޫދުގައި އުޅޭ ފަރާތްތަކުގެ ސަލާތަމާއި ރައްކާތެރިކަން ކަށަވަރުކރުމަށް ވެސް ޕްލޭންތަކެއް ވަނީ ހަދާފައެވެ. އެގޮތުން އެކި ހިސާބުތަކުގައި ލައިފްގާޑް ޕޯސްޓްތައް ބެހެއްޓުން ހިމެނެއެވެ.\nއަދި ހިޔާ ކޮށްފައި ހުންނަ 12 ޝެލްޓާ ހަދައި އެ ޝެލްޓާތަކުގައި އެކިއެކި އިވެންޓްތައް ބާއްވަން ފުރުސަތު ދިނުމަށްވެސް އެޗްޑީސީން ވަނީ ނިންމާފަ އެވެ.\nހުޅުމާލޭ ގޮނޑުދޮށަކީ ދެވަނަ ފިޔަވައްސާއެކު 3.23 ކިލޯ މީޓަރުގެ ދިގު ސަރަހައްދެކެވެ.


Wolves varugadha kurumah bodu plan eh | Mihaaru\nލަނޑު ޖެހުމަށް ފަހު ވުލްވްސް ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\n08 ޖޫން 2019 - 10:432comments\nއިނގިރޭސި ޗެމްޕިއަންކަން 1950 ގެ އަހަރުތެރޭގައި ތިން ފަހަރެއްގެ މަތިން ހޯދި ވުލްވަހެމްޓަން ވެންޑާސް (ވުލްވްސް) އަށް އިނގިރޭސި ޕްރިމިއާ ލީގުން ގެއްލުނީ 2012 ވަނަ އަހަރު ރެލިގޭޓްވުމުންނެވެ. އެކަމަކު މީގެ ދެ އަހަރު ކުރިން ޗައިނާގެ ވަރުގަދަ އިންވެސްޓްމަންޓް ކުންފުނި ފޮސުން ގްރޫޕުން ވުލްވްސް ގަނެ، އެ ޓީމު ކުރިއަށްގެންދާނެ މަގުޗާޓެއް އެކުލަވާލައިގެން ހޯދި ކުރިއެރުމުގެ ނަތީޖާ އަކީ މިދިޔަ އަހަރު ޕްރިމިއާ ލީގަށް އަލުން ޕްރޯމޯޓްވެ، ޕޯޗުގަލްގެ ނޫނޯ އެސްޕިރީޓޯ ސަންޓޯގެ ކޯޗުކަމުގައި ދެއްކި ތަފާތެވެ.\nވުލްވްސް ވަނީ ޕްރިމިއާ ލީގުގެ ހަތް ވަނައިގައި ނިންމައި 1980 ވަނަ އަހަރަށް ފަހު ފުރަތަމަ ފަހަރަށް ޔޫރަޕްގެ މުބާރާތަކަށް ކޮލިފައިވެފަ އެވެ. އަންނަ އަހަރު އެ ޓީމު ޔޫރޮޕާ ލީގުގައި ކުޅޭނެ އެވެ.\nފޮސުން ގްރޫޕުން 2016 ވަނަ އަހަރު ވުލްވްސް ގަތްއިރު އެ ޓީމުގެ މާލީ ހާލަތު އޮތީ ވަރަށް ދަށްކޮށެވެ. ފުރަތަމަ ވެސް ފޮސުންގެ މަސައްކަތަކަށްވީ އެ ކްލަބްގެ ދަރަނިތައް ދައްކާ ހަލާސްކުރުމެވެ. އެކަން ފުރަތަމަ އަހަރު ތެރޭގައި ނިންމާލުމަށް ފަހު އަމާޒު ހިފީ ދުނިޔޭގެ އެންމެ ވަރުގަދަ ލީގު ކަމަށް ގިނަ ބަޔަކު އެއްބަސްވާ އިނގިރޭސި ޕްރިމިއާ ލީގުގައި ފައިތިލަ ސާބިތުކުރާށެވެ. އެ މަސައްކަތުގެ ފެށުމެއްގެ ގޮތުން 2017 ވަނަ އަހަރު މާޗް މަހު ޕޯޗުގަލްގެ ގަދަބާރު ޕޯޓޯގައި ހުރި ކޯޗު ނޫނޯ ގެނަ އެވެ. އެ އަށް ފަހު ވަރުގަދަ ޕްލޭނަކާ އެކު ޓީމެއް ބިނާކުރުމުގެ މަސައްކަތް ފެށި އެވެ.\nވުލްވްސް ކުރިއަށްގެންދިއުމަށާއި އެ ކްލަބް އޭޝިއާ އާއި ޔޫރަޕްގައި ބްރޭންޑަކަށް ހެދުމުގެ ގޮތުން ފޮސުން ގްރޫޕުން 10 އަހަރުގެ ޕްލޭނެއް އެކުލަވާލީ އެމެރިކަން ފުޓްބޯލް (އެންއެފްއެލް) އާއި އެންބީއޭގައި ވާދަކުރާ ވަރުގަދަ ބާސްކެޓްބޯޅަ ޓީމުތަކުގެ އެޑްވަޓައިސިން ޕާޓްނަރުންނާ މަޝްވަރާތަކެއް ކުރުމަށް ފަހު އެކަމަށް ހާއްސަ ކޮންސަލްޓަންޓުންތަކެއް ނަގައިގެންނެވެ. އެ މަސައްކަތުގެ އެންމެ ބޮޑުބައެއް ބަރޯސާވެފައި އޮތީ ޓީމު ނެރޭ ނަތީޖާތަކެއްގެ މައްޗަށް ކަމަށްވުމުން ފޮސުން ގްރޫޕުން ވަނީ ތަފާތު އުކުޅެއް ބޭނުންކޮށްފަ އެވެ. އެއީ މަޝްހޫރު ފުޓްބޯޅަ އޭޖެންޓް ޖޯޖް މެންޑޭސްގެ އެހީތެރިކަން ހޯދުމެވެ.\nފޮސުން ގްރޫޕްގެ ބައެއް މެމްބަރުންނާ އެކު ޖޯޖް މެންޑޭސް (ކ) ވުލްވްސްގެ މެޗެއް ބަލަނީ.\nމެންޑޭސް، ވުލްވްސްގެ ބޮޑު އެހީތެރިޔާ\nމަޝްހޫރު ގިނަ ކުޅުންތެރިންނާއި ކޯޗުންގެ އޭޖެންޓްކަން ކުރަމުން އަންނަ ގެސްޓިފިއުޓް ކުންފުނީގެ ވެރިޔާ މެންޑޭސް އަށް 2017 ވަނަ އަހަރު ފޮސުން ކުންފުނިން ވަނީ ހާއްސަ އެއްބަސްވުމެއް ހުށަހަޅައިފަ އެވެ. އެ ގޮތުން ފޮސުން ގްރޫޕްގެ ބައެއް ކުންފުނިތަކުގެ ހިއްސާ ވެސް ދިނެވެ. ބަދަލެއްގެ ގޮތުން ފޮސުން ގްރޫޕުން އެންމެ ބޮޑަށް އެދުނު ކަމަކަށްވީ ވުލްވްސް ޓީމު ބިނާކުރުމަށް މެންޑޭސް އެހީތެރިވުމެވެ.\nކްރިސްޓިއާނޯ ރޮނާލްޑޯ ފަދަ ތަރިންގެ އޭޖެންޓްކަން ކުރަމުން އަންނަ ސުޕަ އޭޖެންޓްގެ ނަމުން ވެސް މަޝްހޫރުވެފައިވާ މެންޑޭސްގެ އެހީތެރިކަމާ އެކު ވުލްވްސް އިން ވަނީ މިހާރުގެ ޓްރާންސްފާ މާކެޓްގެ އަގުތަކަށް ބަލާއިރު ނިސްބަތުން ކުޑަ އަގެއްގައި ފެންވަރު ރަނގަޅު ކުޅުންތެރިންތަކެއް ހޯދައިފަ އެވެ. ޕޯޗުގަލްގެ ތަޖުރިބާކާރު މިޑްފީލްޑަރު ޔާއޯ މުޓީނިއޯ އާއި އަރަމުން އަންނަ ތަރި ރުބެން ނެވޭސްގެ އިތުރުން މެކްސިކޯގެ ފޯވާޑް ރައުލް ހިމެނޭޒް ފަދަ ތަރިންގެ ސޮއި ވުލްވްސް އިން ހޯދީ ޔޫރަޕްގެ ނަން މަޝްހޫރު އަދި ޗެމްޕިއަންސް ލީގުގައި ވެސް ކުޅޭ ޓީމުތަކުން ފާރަލަމުން އަންނަނިކޮށެވެ. ވުލްވްސްގައި މިހާރު އޮތް ޓީމުގައި ޕޯޗުގަލްގެ ފެންވަރު ރަނގަޅު ކުޅުންތެރިން ގިނަވީ މެންޑޭސްގެ ނުފޫޒުންނެވެ.\nމެންޑޭސްގެ އެހީއާ އެކު ވުލްވްސް އިން ވަރުގަދަ ޓީމެއް ބިނާކުރަނީ ނުހައްގު ނުފޫޒު ބޭނުންކޮށްގެން ކަމަށް ބުނެ އިނގިރޭސި ދެ ވަނަ ޑިވިޝަނުގައި ވާދަކުރާ ގިނަ ކްލަބްތަކުން މީގެ ކުރިން މައްސަލަ ވެސް ޖެއްސި އެވެ. އެކަމަކު އީއެފްއެލް އާއި އެފްއޭ އިން އެ ކަންތައްތައް ބެލުމަށް ފަހު ނިންމީ އެ ކަމުގައި ގަވާއިދާ ހިލާފު އެއްވެސް ކަމެއް ނުހިނގާ ކަމަށެވެ. އެ މައްސަލައިގައި މެންޑޭސް އާއި ގެސްޓިފިއުޓުން ވެސް އެއްވެސް ވަރަކަށް މީޑިއާގައި ވާހަކަ ދައްކާފައިނުވެ އެވެ.\nރިޕޯޓްތައް ބުނާގޮތުން ވުލްވްސްގައި މިހާރު ތިބި ޕޯޗުގަލް ކުޅުންތެރިންގެ ނިސްބަތަށް ބަލާއިރު ޕޯޗުގަލް ފުރަތަމަ ޑިވިޝަނުގެ ހަތަރު ކްލަބަކަށް ވުރެން އެ ޓީމުގައި އެ ގައުމަށް ނިސްބަތްވާ ކުޅުންތެރިން ގިނަ އެވެ. އޭގެ ތެރޭގައި ހިމެނެނީ ޕޯޗުގަލްގެ ގަދަ ދެ ބާރު ކަމަށްވާ ޕޯޓޯ އާއި ބެންފީކާގެ އެކެޑަމީން ތަމްރީންވެ، އެ ކްލަބްތަކުގެ ސީނިއާ ޓީމަށް ވެސް ކުޅެފައިވާ ކުޅުންތެރިންނެވެ.\nޕޯޗުގަލްގެ ރުބެން ނެވޭސް: އޭނާ ވުލްވްސް އަށް ސޮއިކުރީ ގިނަ ކްލަބްތަކަށް ނޫނެކޭ ބުނެފައި.\nވުލްވްސް އާއި މެންޑޭސް އެކުގައި މަސައްކަތްކުރާތާ ދެ އަހަރަށް ވުރެން ގިނަ ދުވަސްވެފައިވާއިރު، އިނގިރޭސި ޕްރިމިއާ ލީގުގައި މި ސީޒަނުގައި ވުލްވްސް އިން ހޯދި ކާމިޔާބީގެ ސަބަބުން މުސްތަގުބަލުގައި އެ ޓީމަށް އިތުރު ކުރިއެރުން ހޯދުމުގެ ދޮރުވަނީ ހުޅުވިފަ އެވެ. އަދި ފޮސުން ގްރޫޕުގެ ވިސްނުމަކީ މެންޑޭސް ހޯދައިދޭ ފުރުސަތުތަކުގެ ތެރެއިން އިތުރަށް ޓީމު ވަރުގަދަކޮށް އިނގިރޭސި ވަރުގަދަ ޓީމުތަކުގެ ތެރެއަށް ވަނުމެވެ. އޭގެ އެންމެ މުހިއްމު ރޯލެއް އޮތީ ކޯޗު ނޫނޯ އަށެވެ. އޭނާ ދިގު މުއްދަތަކަށް ބަހައްޓަން ފޮސުން ގްރޫޕުން ބޭނުންވާ އެންމެ ބޮޑު ސަބަބަކީ މި ފަހަރު އިނގިރޭސި ގަދަބާރުތަކުގެ މައްޗަށް ވުލްވްސް އިން ހޯދި ބޮޑެތި ނަތީޖާތަކެވެ. ސިޓީއާ އެއްވަރުކުރިއިރު ލީގުގެ ގަދަ ހައެއްގައި ހިމެނޭ އަނެއް ފަސް ޓީމު ވެސް ބަލިކުރި އެވެ. ލިވަޕޫލްގެ މައްޗަށް ކުރިހޯދީ އެފްއޭ ކަޕްގަ އެވެ.\nޓްރެއިނިންގައި ނޫނޯގެ ތަފާތު ވިސްނުމެއް\nފުޓްބޯޅަ ކެރިއަރުގައި ގޯލްކީޕަރަކަށް ކުޅުނު މިހާރު އުމުރުން 45 އަހަރުގެ ނޫނޯ، 2012 ވަނަ އަހަރު ރިއޯ އޭވް އިން ކޯޗިން ކެރިއަރު ފަށައި ހޯދި ކުރިއެރުމުގެ ނަތީޖާ އަކަށްވީ ސްޕެއިނުގެ ގަދަބާރު ވެލެންސިއާގެ ކޯޗުކަން ލިބުމެވެ. އެ ޓީމުގައި ވެސް އެއް އަހަރު ހޭދަކުރުމަށް ފަހު އޭގެ ފަހުން ވަނީ ޕޯޓޯ އަށް ބަދަލުވެފަ އެވެ. ތަފާތު ދެ ގައުމެއްގައި ކޯޗިންގައި ކުރެވުނު ތަޖުރިބާއިންނާއި ކުޅުންތެރިޔެއްގެ ގޮތުގައި އެކި ކޯޗުންނާ އެކު މަސައްކަތްކުރިއިރު ސަންޓޯ އަށް ގިނަ ކަންތައްތަކެއް ދަސްވި އެވެ. އެކަމަކު އޭނާ އެންމެ ބޮޑަށް ސަމާލުކަން ދެނީ ކުޅުންތެރިންގެ ކެއުމަށެވެ. ރަނގަޅު ނިއުޓްރިޝަން ޕްލޭނެއް ހުރިހާ ކުޅުންތެރިން ގެންނަން ނޫނޯ ވަރަށް ބާރު އަޅަ އެވެ.\nރަނގަޅު ނިއުޓްރިޝަން ޕްލޭނެއް އެކުލަވާލުމަށް ނޫނޯ ވަނީ އެ ކްލަބްގެ ހެޑް އޮފް ނިއުޓްރިޝަން ޑރ. މަޔޫރް ރަންޗޯޑަސްއާ ބައްދަލުކޮށްފަ އެވެ. އަދި ނޫނޯ އަށް ލިބިފައިވާ ތަޖުރިބާތަކުގެ އަލީގައި އެކި ކަންތައްތައް ހިއްސާކޮށް ރަނގަޅު ޕްލޭނެއް ހެދި އެވެ. އަދި އަހަރުން އަހަރަށް ބޭނުންވާ ބަދަލުތައް ގެނެސް ކުރިއަށްދާނެ ގޮތް ކަނޑައެޅި އެވެ.\nއެ ގޮތުން ކުޅުންތެރިންގެ ހެނދުނުގެ ނާސްތާ ހަމަޖެހިފައި އޮންނަނީ ޓްރެއިނިން ދަނޑުގަ އެވެ. އަދި ޓްރެއިނިން ނިންމާފައިދާއިރު 50 އިންސައްތަ އަށް ވުރެން ގިނަ ކުޅުންތެރިން ކާއެއްޗެހި ގެއަށް ގެންދާނެ އެވެ. ކާއެއްޗެހި ގެއަށް ގެންދާނީ ޓްރެއިނިންގައި އެ ކުޅުންތެރިންގެ ހަކަތަ އާއި އެކި ކަންތައްތައް ޓެސްޓް ކުރުމަށް ފަހު އިތުރުކުރަން ބޭނުންވާ ކުޅުންތެރިންނެވެ. ރަނގަޅު ވަގުތުގައި ކުޅުންތެރިން ނިދިތޯ ޗެކް ކުރުމަށް އެކި ޓެސްޓްތައް ކޮންމެ ޓްރެއިނިންގައި ހަދަ އެވެ. އަދި ކުޅުންތެރިން ކާނާ ބޭނުންކުރާ ގޮތް ބެލުމުގެ ގޮތުން ސްވެޓް ޓެސްޓާއި އެކި ކަހަލަ ޓެސްޓްތައް ގަވައިދުން ހަދަ އެވެ. މިއީ ނޫނޯ ގަވާއިދުން އެންމެ ބޮޑަށް ސަމާލުވެގެން ކުރާ ކަންތައް ކަމަށް ދާދި ފަހުން ދިން އިންޓަވިއުއެއްގައި ޑރ. މަޔޫރް ވެސް ވަނީ ބުނެފަ އެވެ.\nޕްލޭން އިތުރަށް ދައްމާލުމުގެ ވިސްނުން ފޮސުން ގްރޫޕްގެ އެބަހުރި\nފޮސުން ގްރޫޕުން ވުލްވްސް ކުރިއަށްގެންދަން އެންމެ ފުރަތަމަ ކަނޑައެޅީ 10 އަހަރުގެ ޕްލޭނެކެވެ. އެއީ ޕްރިމިއާ ލީގުގެ ގަދަ ބާރަކަށް އެ ޓީމު ހެދުމަށެވެ. އެކަމަކު އެ ޓާގެޓް އެ އަށް ވުރެން ކުރިއަށް ޖައްސަން ފޮސުން ގްރޫޕުން މަޝްވަރާކުރަމުން އަންނަ ކަމަށް ވުލްވްސްގެ އެކްޒެކްޓިވް ޗެއާމަން ޖެފް ޝީ ވަނީ ވިދާޅުވެފަ އެވެ.\nވުލްވްސްގެ ކޯޗު ނޫނޯ: އޭނާ ހޯދަން ގިނަ ޓީމުތަކުން މަސައްކަތްކުރޭ.\n"އަހަރެން ދާދި ފަހުން ފޮސުންގެ ޗެއާމަން ގުއާއާ ބައްދަލުކުރިއިރު އޭނާ ގާތުގައި އެހިން ވުލްވްސް އަށް ދުނިޔޭގެ ފުޓްބޯޅައިގައި ލިބޭނެ ހުރިހާ ކާމިޔާބެއް ލިބުނީމަ މި ޓީމު ދޫކޮށްލާނަންތޯ. އެކަމަކު ގުއޯ ދިނީ އަހަރެން ހައިރާންވާވަރުގެ ޖަވާބެއް. އޭނާ ބުނީ ފޮސުން އިން ދުވަހަކު ވެސް ވުލްވްސް ނުވިއްކާނެ ކަމަށް،" ޝީ ވިދާޅުވި އެވެ.\nފޮސުންގެ ދައުރުގައި ކުރިމަތިލި ފުރަތަމަ ޕްރިމިއާ ލީގު ސީޒަނުގައި ހޯދި ނަތީޖާތަކުގެ ސަބަބުން އަންނަ އަހަރު ޔޫރަޕްގައި ކުޅެވުމަކީ ވުލްްވްސް ކުރިއަށްދާ ކަމުގެ އެންމެ ބޮޑު ހެކި ކަމަށާއި އެކަމަކު ވެސް ކުރަން ހުރި މަސައްކަތްތައް ވަރަށް ގިނަކަން ޝީ ފާހަގަކުރެއްވި އެވެ.\n"އަހަރެމެން ފުރަތަމަ 10 އަހަރުގެ ޕްލޭން ހެދިއިރު ވިސްނީ ފަސް އަހަރުން ޔޫރަޕްގައި ކުޅެވޭނެ ކަމަށް. އެކަމަކު އެ އަށް ވުރެން އަވަހަށް އެކަން މިވީ. އެކަމަކު ވުލްވްސްގެ ވިސްނުމެއް ނެތް ގަވާއިދުން ބޭރުން އެއްވެސް ކަމެއް ކުރަން. ފައިނޭންޝިއަލް ފެއާ ޕްލޭ އަށް އިހުތިރާމްކުރާނަން. މިސްރާބުގައި ދާއިރު ބައެއް މަންޒިލް އަވަސް ވިޔަސް އަހަރެމެން ތިބޭނީ ހަމަބިމުގައި،" ޝީ ވިދާޅުވި އެވެ.\nމިހާރު އެންމެ ބޮޑަށް ކުރެވޭ ކަމަކީ ވުލްވްސް ވަރުގަދަ ބްރޭންޑަކަށް ހެދުމުގެ މަސައްކަތް ކަމަށާއި ކުރިއަށް އޮތްތަނުގައި ވުލްވްސް އިން ތަފާތު ޓްރެއިނިން ކޭމްޕްތައް ކުރިއަށްގެންދާއިރު އެކަމަށް ވަރަށް ބޮޑަށް އިސްކަންދޭނެ ކަމަށް ވިދާޅުވި އެވެ.\nވުލްވްސް އަށް މި ވަގުތަށް ބަލާއިރު އޮތް އެންމެ ބޮޑު ކަންބޮޑުވުމަކީ އެ ޓީމުގެ ކޯޗު ނޫނޯ އަށް ގިނަ ކްލަބްތަކެއްގެ ހުށަހެޅުން ލިބޭތީ އޭނާގެ މުސްތަގުބަލާ މެދު އުފެދޭ ސުވާލުތަކެވެ. ޝީ ވިދާޅުވީ ވުލްވްސް ކުރިއަށްގެންދިއުމުގައި ނޫނޯގެ ދައުރު ބޮޑުކަަމަށާއި އޭނާ އެ މަގާމުގައި ބަހައްޓަން ކްލަބަށް ކުރެވެން ހުރި ހުރިހާ ކަމެއް ކުރާނެ ކަމަށެވެ. އަދި މިހާރު ވުލްވްސްގައި ތިބި ބައެއް ކުޅުންތެރިންނަކީ އެއްވެސް އަގެއްގައި ނުވިއްކާނެ ކުޅުންތެރިން ކަމަށް ޝީ ވިދާޅުވި އެވެ.\nއިތުރު ލިޔުންތައް އިންގްލިޝް ޕްރިމިއާ ލީގް ވޫލްވްސް


ޕަބްލިޝްކުރި ތާރީޚް: 30 ޖޫން 2016\nސުންގަޑި: 13 ޖުލައި 2016 1100\nސެކިއުރިޓީ ބަލަހައްޓާނެ ފަރާތެއް ހޯދުމަށް\nސެކިއުރިޓީ ބަލަހައްޓާނެ ފަރާތެއް ހޯދުން:\nސެކިއުރިޓީ ބަލަހައްޓައިދޭނެ ފަރާތެއް ހޯދުމަށް މި ސްކޫލުން ކުރި ނަންބަރު GS-205/IUL/2016/30 އިއުލާނާ ގުޅިގެން އަންދާސީހިސާބު ހުށަހަޅުއްވާފައިވަނީ އެންމެ ފަރާތަކުން ކަމުގައިވާތީ، އެ އިޢުލާނު ބާޠިލުކޮށް އަލުން އިޢުލާނުކުރަމެވެ.\nސަރުކާރުން، ސްކޫލް މަދަރުސާތަކުގެ ސެކިއުރިޓީ ބެލެހެއްޓުން އައުޓްސޯސްކުރުމާ ގުޅިގެން ވިޔަފާރީގެ އުސޫލުން މި ސްކޫލުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ބޭނުންވެއެވެ.\nވީމާ، މި މަސައްކަތް ކޮށްދެއްވުމަށް ޝައުޤުވެރިވެލައްވާ ފަރާތްތަކުން 2016 ޖުލައި 13 ވާ ބުދަ ދުވަހުގެ 11:00 އަށް މި ސްކޫލުގެ އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު، 2016 ޖޫން 25 ވާ ހޯމަ ދުވަހުގެ 11:00 އަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރުމަށް ބޭއްވޭ ބައްދަލުވުމުގައި ބައިވެރިވުމަށް ބަދަލުގައި އެހެން ފަރާތެއް ފޮނުވާނަމަ، އެކަން އެނގޭނެ ސިޓީއެއް ފޮނުއްވަން ވާނެއެވެ. މަޢުލޫމާތު ސާފުކުރަން ހާޒިރުނުވާ ފަރާތްތަކަށް އަންދާސީހިސާބު ހުށަހެޅުއްވުމުގެ ފުރުޞަތު ނޯންނާނެ ވާހަކަ ދަންނަވަމެވެ.\n23 ރަމަޟާން 1437


Maziya aa dhekolhah Nizam ah bodu ithubaareh\nމާޒިޔާއާ ދެކޮޅަށް ނިޒާމަށް ބޮޑު އިތުބާރެއް\nލީގްގެ މެޗެއްގައި ނިޒާމް ޓީމަށް އިރުޝާދު ދެނީ --- ފައިލް ފޮޓޯ: ސަން\nފުރަތަމަ ބުރުގައި މާޒިޔާ އަތުން މޮޅުވެފައި ވުމުން، ދެ ވަނަ ބުރުގައި މިއަދު މާޒިޔާއާ ދެކޮޅަށް ނިކުންނައިރު ބޮޑު އިތުބާރެއް އެބައޮތް ކަމަށް ޓީސީގެ ކޯޗް މުހައްމަދު ނިޒާމު ބުނެފި އެވެ.\nއިޝާން އިބްރާހިމް (ސައްޓު) ކާމިޔާބު ކުރި ލަނޑުތަކުން، ފުރަތަމަ ބުރުގައި މާޒިޔާ އަތުން ޓީސީ މޮޅުވީ 2-0 ންނެވެ. ނިޒާމް ބުނީ މިދިޔަ ހަފުތާއިން ފެށިގެން ޓީސީގެ ޕްރެކްޓިސްތައް ކުރިއަށް ގެންދިޔައީ ފުރަތަމަ ބުރުގެ މެޗު އެނަލިސް ކުރުމަށްފަހު އެ މެޗުގެ ކަންކަމަށް ރިއާޔަތް ކުރުމަށް ފަހު ކަމަށެވެ.\n"އެ މެޗުން މޮޅުވިޔަސް ފެނިގެން ދިޔަ ރަނގަޅު ކުރަން ޖެހޭ ކަންތައްތަކެއް،" މިރޭ މާޒިޔާއާ ދެކޮޅަށް ނިކުންނަ މެޗުގެ ކުރިން ނިޒާމް ބުންޏެވެ. "އެ ކަންކަމަށް އަމާޒުކޮށްގެން މި ހަފުތާގައި ޓްރެއިނިންތައް މި ކުރިއަށް ގެންދިޔައީ، ދެން އެމެޗާ މިއާ ގުޅުވާފަ އަޅާ ކިޔާފަ މި މެޗާ ކޮންޓިނިއުސް ކުރުން އެއީ އެހާ ފަސޭހަ ކަމަކަށް ނުވެދާނެ."\n"މޮޅުވެފައި އޮތުމަކީ ކޅުންތެރިންނަށް ކޮންފިޑެންސް ލިބޭނެ ކަމެއް، އަދި ހަމަ ގަބޫލު ކުރަން އެ މެޗަށް ވުރެ ބޮޑަށް އިދިކޮޅު ޓީމު [މާޒިޔާ] ވެސް ތައްޔާރު ވާނެ ކަމަށް، އެހުރިހާ ކަމަކަށް ވިސްނައިގެން މެޗަށް ރެޑީވާން ޖެހޭނީ."\nނިޒާމު ބުނީ މިދިޔަ ފަސް ވަރަކަށް އަހަރު ތެރޭގައި ރާއްޖޭގެ ފުޓްބޯޅައިގައި އެންމެ ވަރުގަދަ ދެ ޓީމުގެ ތެރޭގައި މާޒިޔާ ހިމެނޭނެ ކަމަށެވެ. މެޗުގައި އެ ހުރިހާ އިހްތިރާމެއް މާޒިޔާއަށް އޮންނާނެ ކަމަށް ނިޒާމް ބުންޏެވެ.\nމާޒިޔާގެ ހެޑް ކޯޗް އިސްމާއީލް މަހްފޫޒް (އިންމަ) ގެ ބަދަލުގައި ޕްރީ މެޗު ޕްރެސްއަށް ހާޒިރުވީ، އެސިސްޓެންޓް ކޯޗް އަހްމަދު ޝުޒެއިރު އެވެ. އޭނާ ބުނީ ފުރަތަމަ ބުރުގައި ޓީސީ އަތުން ވީ ބަލި ހަނދާން ނައްތާލުމަށް ފަހު މާޒިޔާގެ މުޅި ޓީމު އޮތީ ޓީސީ ބަލި ކުރަން ތައްޔާރު ވެގެން ކަމަށެވެ.\nއޭނާ ބުނީ ކުރިން ޓީސީއަށް ކުޅުނު، މާޒިޔާގެ ނާއިޒު ހަސަން (ދާދު) އާއި ސްޓެވާޓް ކޯނޭލިއަސް މާޒިޔާގެ އެޓޭކިން ލައިންގައި ތިބުމަކީ މާޒިޔާއަށް ލިބޭނެ ބޮޑު އިތުބާރެއް ކަމަށެވެ.


Nasheed aa gulhey gothun dhogu vaahaka dhekki kamah bunaa massala fuluhun balan fashaifi | Mihaaru\nނަޝީދާ ގުޅޭ ގޮތުން ދޮގު ވާހަކަ ދެއްކި ކަމަށް ބުނާ މައްސަލަ ފުލުހުން ބަލަން ފަށައިފި\n24 މެއި 2020 - 22:05 70 comments\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު އިސްލާމްދީނާ ޚިލާފުވެ، ކީރިތި ރަސޫލާ އަށް ފުރައްސާރަ ކުރެއްވި ކަމަށް ބުނެ މީހަކު ދައްކާފައިވާ ވާހަކައިގެ މައްސަލަ ބަލަން ފަށާފައިވާ ކަމަށް ފުލުހުން މިއަދު ބުނެފި އެވެ.\nރައްޔިތުންގެ މަޖިލީހުގެ އިދާރާ އިން މި މައްސަލަ ފުލުސް އޮފީހަށް ހުށަހަޅާފައި ވަނީ މި މަހުގެ 18 ވަނަ ދުވަހު އެވެ.\nފުލުހުން "މިހާރު" އަށް ބުނީ އެ ފަދަ މައްސަލައެއް ލިބިފައިވާ ކަމަށާއި އެކަމާ ގުޅިގެން ބަލަންޖެހޭ ކަންކަން ބަލަން ފަށާފައިވާ ކަމަށެވެ.\nރައްޔިތުންގެ މަޖިލީހުގެ އިދާރާ އިން މި މަހުގެ 17 ގައި ނެރުނު ބަޔާނެއްގައި ބުނެފައި ވަނީ ނަޝީދު، ކީރިތި ރަސޫލާއާ މެދު އިހާނެތި ބަސް ވިދާޅުވެފައިވާ ކަމަށް ބުނެ ދެއްކި ވާހަކައަކާ ގުޅިގެން މީހެއްގެ މައްޗަށް ދައުވާ ކޮށްދިނުމަށް އެދިވަޑައިގެން ހުށަހަޅުއްވަން އެ މަނިކުފާނު ނިންމަވާފައިވާ ކަމަށެވެ.\nއެހެންވެ، އޭނާގެ އިންޓަވިއު ބްރޯޑްކާސްޓް ކުރި ޗެނަލްގެ މައްޗަށް ޖިނާއީ ދައުވާ ކޮށްދިނުމަށް ޕްރޮސެކިއުޓާ ޖެނެރަލަށް ފޮނުވުމަށް އެދިވަޑައިގެން، މައްސަލަ ތަހުގީގު ކުރުމަށް ފުލުހުންނަށް ހުށަހެޅުއްވުމަށް ނަޝީދު ނިންމަވާފައިވާ ކަމަށް މަޖިލީހުގެ އިދާރާ އިން ކުރިން ބުނެފައި ވެ އެވެ.\nއިތުރު ލިޔުންތައް ރައީސް މުހައްމަދު ނަޝީދު ފުލުހުން އެމްޑީޕީ ދީން ޕްރޮސެކިއުޓާ ޖެނެރަލް ޕީޖީ އޮފީސް އިސްލާމް ރައްޔިތުންގެ މަޖިލިސް


މޫސުން ބޮޑަށް ގޯސް ވާނީ މެދުރާއްޖެތެރެއާއި އުތުރުގެ އެކި ހިސާބުތަކަށް: މެޓް މޫސުން ބޮޑަށް ގޯސް ވާނީ މެދުރާއްޖެތެރެއާއި އުތުރުގެ އެކި ހިސާބުތަކަށް: މެޓް\nމޫސުން ބޮޑަށް ގޯސް ވާނީ މެދުރާއްޖެތެރެއާއި އުތުރުގެ އެކި ހިސާބުތަކަށް: މެޓް\nމޫސުން ގޯސް ދުވަހެއްގައި ފެރީއެއް ދަތުރުކުރަނީ - ފައިލް ފޮޓޯ: މުޙައްމަދު ވަޙީދު، ޕީއެސްއެމް ނިއުސް\nމޫސުން އެންމެ ބޮޑަށް ގޯސް ވާނީ މެދުރާއްޖެތެރެއާއި އުތުރުގެ އެކި ހިސާބުތަކަށް ކަމަށް މޫސުމާ ބެހޭ ޤައުމީ އިދާރާއިން ވިދާޅުވެއްޖެއެވެ.\nމެދުރާއްޖެތެރެއާއި އުތުރުގެ އެކި ހިސާބުތަކަށް މޫސުން ގޯސްވުމާއި ގުޅިގެން މިއަދުގެ 14:30އާ ހަމައަށް ބ. އަތޮޅުން ފެށިގެން މ.އަތޮޅާ ހަމައަށް ވަނީ ޔެލޯ އެލަރޓް ނެރެފައެވެ. މިވަގުތުތަކުގައި ބޯކޮށް ވާރޭ ވެހުމާއެކު ވައި ގަދަވެ ކަނޑުތައް ވަރަށް ގަދަވާނެކަމަށް މެޓް އޮފީހުން ލަފާކުރެއެވެ.\nމެޓް އޮފީހުން ބުނީ މެދުރާއްޖެތެރެއާއި އުތުރުގެ އެކި ހިސާބުތަކަށް ވިއްސާރަ ކުރުމާއެކު ގުގުރާނެ ކަމަށެވެ. އަދި ބައެއް ރަށްތަކަށް ބޯކޮށް ވާރޭ ވެހުން އެކަށީގެންވާ ކަމަށްވެސް މެޓް އޮފީހުން ބުނެއެވެ. އެހެންނަމަވެސް ދެކުނުގެ ބައެއް އަތޮޅުތަކުގެ މޫސުން އާންމުގޮތެއްގައި ރަނގަޅުވާނެކަމަށް އެ އޮފީހުން ލަފާކުރެއެވެ.\nމެޓް އޮފީހުން ބުނީ ހުޅަނގުދެކުނާއި ހުޅަނގުން، މެދުރާއްޖެތެރެއާއި އުތުރުގެ އަތޮޅުތަކަށް ގަޑިއަކު 15 މޭލާއި 25 މޭލާ ދެމެދުގެ ބާރުމިނެއްގައި ވައި ޖެހޭނެކަމަށާއި ދެކުނުގެ އަތޮޅުތަކަށް ދެކުނާއި ހުޅަނގު ދެކުނުން ގަޑިއަކު5މޭލާއި 15 މޭލާއި ދެމެދުގެ ބާރުމިނުގައި ވައިޖެހޭނެކަމަށެވެ. އަދި ވިލާގަނޑުގައި ގަޑިއަކު ގާތްގަނޑަކަށް 45 މޭލަށް ވައި ގަދަވުން އެކަށީގެންވާ ކަމަށްވެސް އެ އޮފީހުން ލަފާކުރެއެވެ.\nYellow Alert issued for heavy rain, strong winds, and very rough seas. pic.twitter.com/HQlsWrXOlT\n— Maldives Meteorology (@MetMaldives) May 14, 2022\nރާއްޖޭގެ ކަނޑުތަކަށް ބަލާއިރު މެދުރާއްޖެތެރެއާއި އުތުރުގެ އަތޮޅުތަކުގެ ކަނޑުތައް އާންމުގޮތެއްގައި ގަދަވާނެކަމަށާއި އެހެންނަމަވެސް ދެކުނުގެ ކަނޑުތައް އާދައިގެ ވަރަކަށް މަޑުވާނެކަމަށް މެޓް އޮފީހުން ބުނެއެވެ. އަދި މެދުރާއްޖެތެރެއާއި އުތުރުގެ ކަނޑުތަކުގައި ރާޅުގެ އުސްމިނުގައި5ފޫޓާއި 8 ފޫޓު ހުންނާނެކަމަށާއި، ދެކުނުގެ އަތޮޅުތަކުގައި2ފޫޓާއި4ފޫޓު ހުންނާނެކަމަށް އެ އޮފީހުން ބުނެއެވެ.\nމޫސުން ގޯސްވުމުގެ ސަބަބުން ހުރިހާ ފަރާތްތަކުންވެސް ސަމާލުވުމަށް މެޓް އޮފީހުން ވަނީ އިލްތިމާސްކުރައްވާފައެވެ. ޚާއްސަކޮށް ކަނޑުދަތުރު ކުރައްވާ ފަރާތްތަކުން މޫސުމަށް ސަމާލުވުމަށް އެ އޮފީހުން އިލްތިމާސްކުރައްވައެވެ.


Gaanoonu asaaseegai bunaa adhadhu nethas vote ah ahan faaskoffi | Mihaaru\nރައްޔިތުންގެ މަޖިލީހުގެ ރައީސް އަބްދުﷲ މަސީހް މަޖިލީހުގެ ޖަލްސާއެއްގެ ރިއާސަތު ބަލަހައްޓަވަނީ. ފޮޓޯ މަޖިލިސް\nގާނޫނުއަސާސީގައި ބުނާ އަދަދު ނެތަސް ވޯޓަށް އަހަން ފާސްކޮށްފި\n04 ޖުލައި 2018 - 15:00 62 comments\nރައްޔިތުން އެ މައްޗަށް އަމަލުކުރަން ލާޒިމްކުރާ އެއްވެސް ކަމެއް މަޖިލީހުން ފާސްކުރަން ޖެހޭނީ މަޖިލިހުގެ ދެ ބައިކުޅަ އެއް ބަޔަށް ވުރެ ގިނަ މެމްބަރުން ހާޒިރުވެ ތިބެ ކަމަށް ގާނޫނުއަސާސީގައި ބުނެފައި ވިޔަސް "ޒަރޫރީ ހާލަތްތަކުގައި" އެއަށް ވުރެ މަދުން މެމްބަރުން ތިއްބަސް ވޯޓަށް އެހޭ ގޮތަށް އެންމެ 31 މެމްބަރުންގެ އިއްތިފާގުން މިއަދު ފާސްކޮށްފި އެވެ.\nރައްޔިތުންގެ މަޖިލީހުގެ ރައީސް އަބްދުﷲ މަސީހް ހުށަހެޅުއްވި ގޮތަށް ޕީޕީއެމް/އެމްޑީއޭ ކޯލިޝަން މެމްބަރުންގެ އިއްތިފާގުން އެގޮތަށް ފާސްކުރީ އިންތިހާބުތަކާ ބެހޭ ގާނޫނުތަކަށް ހުށައަޅާފައިވާ އިސްލާހުތަކަށް ވޯޓަށް އަހަން ބަލާއިރު، މަޖިލިހުގެ ގަވައިދުގައި ވެސް ބުނާ އަދަދަށް މެމްބަރުން ނެތް ކަމަށް ބުނެ އެވެ.\nމަސީހުގެ މި ހުށައެޅުއްވުމުގައި ރައްޔިތުން އެ މައްޗަށް އަމަލްކުރުން ލާޒިމްކުރާ ގާނޫނުތައް ފާސްކުރާ އިރު މަޖިލިހުގެ ދެ ބައިކުޅަ އެއްބަޔަށް ވުރެ ގިނަ މެމްބަރުން ތިބެން ޖެހޭނެ ކަމަށް ގާނޫނުއަސާސީގައި ބުނެފައިވާ މާއްދާގެ އެއްވެސް ވާހަކައެއް ގެންނަވާފައެއް ނުވެ އެވެ.\nRiyaasee inthihaabuga vaadha kurumuge aa sharuthuthah faas koffi\nރިޔާސަތުގެ ހުށަހެޅުން މި އައީ ހަމަ ކުއްލިއަކަށެވެ. ރިޔާސީ އިންތިހާބާ ބެހޭ ގާނޫނަށާއި އިންތިހާބުތަކާ ބެހޭ އާންމު ގާނޫނަށް ސަރުކާރު މެމްބަރުން ހުށަހެޅުއްވި އިސްލާހުތަކަށް ވޯޓަށް އަހަން މިދިއަ ދެ ދުވަހު ޖަލްސާ ބޭއްވި އެވެ. އެކަމަކު ގާނޫނުއަސާސީގައި ބުނެފައިވާ އަދަދަށް މެމްބަރުން ހާޒިރުނުވުމުން އެ ދެ ޖަލްސާ ވެސް މަސީހު ނިންމަވާލެއްވީ ވޯޓަށް އަހަން ބޭނުންވާ ވަރަށް މެމްބަރުން ހާޒިރުވެފައި ނެތް ކަމަށް ވިދާޅުވެ އެވެ. އެ ދެ ޖަލްސާގައި ވެސް ގާނޫނުއަސާސީގެ މާއްދާތަކަށް މަސީހު ހަވާލާދެއްވާފައެއް ނުވެ އެވެ. އެމަނިކުފާނު މުޅިން ވެސް ވިދާޅުވީ މަޖިލިހުގެ ގަވާއިދުގެ މާއްދާތަކެކެވެ.\nމިދިއަ އަހަރުގެ ޖުލައި މަހު ޕީޕީއެމްގެ 12 މެމްބަރުން އިދިކޮޅު ފަރާތްތަކާ ގުޅިވަޑައިގެން ފަހުން މަޖިލިހުގައި ސަރުކާރަށް އެ އަދަދު ހަމަކުރެވިފައެއް ނުވެ އެވެ. އަދި އެ 12 މެމްބަރުންގެ ގޮނޑި ގެއްލިފައިވާ ކަމަށް އުފެދިފައިވާ ދެބަސްވުމަށް މިހާތަނަށް ވެސް ސުޕްރީމް ކޯޓުން ހައްލެއް ގެނެސްދީފައި ނުވާތީ، އެ މެމްބަރުންނަށް މަޖިލިހަށް ވެންނެވޭ ގޮތެއް ނުވެ އެވެ.\nމަސީހް ވިދާޅުވީ މިދިޔަ ދެ ދުވަހު ބޭއްވި ޖަލްސާގައި އިންތިހާބުތަކާ ބެހޭ ގާނޫނުތަކަށް ހުށަހެޅި އިސްލާހަށް ވޯޓަށް އަހާތީ ޖަލްސާތަކުގައި ބައިވެރިވެވަޑައިގަތުމަށް ހުރިހާ މެމްބަރުންނަށް ތަކުރާރުކޮށް އިލްތިމާސް ކުރެއްވި ކަމަށެވެ. އެކަމަކު ދެ ދުވަހު ވެސް ތަޅުމުގައި ތިއްބީ އެންމެ 35 މެމްބަރުންނެވެ.\nމަސީހު ވިދާޅުވި ގޮތުގައި ތަޅުމުގައި 35 މެމްބަރުން ތިއްބެވި ނަމަވެސް އެމްޑީޕީގެ 10 މެމްބަރަކާއި ޖުމްހޫރީ ޕާޓީ (ޖޭޕީ)ގެ ހަތަރު މެމްބަރަކު މަޖިލިހަށް ހާޒިރުވެވަޑައިގެންނެވި ކަމަށް ސޮއިކުރެއްވި އެވެ.\nމިއަދު މަސީހް ވިދާޅުވީ ޖަލްސާގައި ހާޒިރުވެ ތިއްބެވީ 35 މެމްބަރުން ކަމަށް ވާތީ ވޯޓު ނެގުމުގައި ބަލަން ޖެހޭ އަދަދާ މެދުގައި ވިސްނާލަން ޖެހޭ ކަމަށެެވެ. އެހެންވެ، މިކަމުގައި އަމަލުކުރާނެ ގޮތެއް ނިންމައި ދިނުމަށް އެދި، ވަނީ "ޒަރޫރީ ހާލަތުގައި" 43 މެމްބަރުން ނެތަސް ވޯޓަށް އަހަން ހުށަހަޅައިފަ އެވެ.\nRiyaasee candidatun ge deposit 100,000 rufiya ah bodu koffi\nއެ ހުށަހެޅުއްވުމުގައި ބުނެފައިވަނީ ގަވައިދުގެ 37 ވަނަ މާއްދާގެ (ބ) ގައި ބުނާ ގާނޫނީ އަދަދު ހަމަނުވުމުގެ ސަބަބުން ތިން ބިލެއް ފާސްކުރުމަށް ވޯޓަށް އެހުމުގެ ކަންކަން ކުރިއަށް ގެންދެވިފައި ނުވާ ކަމަށެވެ. ތިން ބިލަކީ ވެސް ސެޕްޓެމްބަރު މަހު ބާއްވާ ރިޔާސީ އިންތިހާބާއި ދައުލަތުގެ މަސްލަހަތާ ވަރަށް ބޮޑަށް ގުޅިލާމެހިފައިވާ ތިން ބިލު ކަމަށް ވެސް މަސީހްގެ ހުށަހެޅުމުގައިވެ އެވެ.\nމި ތިން ބިލު ފާސްކުރުމަށް މިހާރުން މިހާރަށް ވޯޓަށް އަހަން ޖެހޭ ކަމަށް ދެކެވަޑައިގަންނަވާ ކަމަށް އެ ހުށަހެޅުމުގައިވެ އެވެ. ސުޕްރީމް ކޯޓުން ކޮށްފައިވާ ހުކުމްތަކަށް ރިއާޔަތް ކުރުމަށް ފަހު، "ޒަރޫރަތްތެރި ހާލަތުގައި"، ގަވައިދުގައި ބުނާ ގާނޫނީ އަދަދު ހަމަ ނުވި ނަމަވެސް ގާނޫނުއަސާސީ އާއި ރައްޔިތުންގެ މަޖިލިހުގެ ގަވައިދުގެ 37 ވަނަ މާއްދާގެ (ހ) ގައި ބުނާ ގާނޫނީ އަދަދު (މިހާރުގެ ނިސްބަތުން 21 މެމްބަރުން) ހަމަވާ ނަމަ ވޯޓަށް އަހަން ފެނޭތޯ މަސީހް ހުށަހެޅުއްވި އެވެ. އެ ހުށަހެޅުން ފާސްވީ ވޯޓުގައި ބައިވެރިވެވަޑައިގެންނެވި 31 މެމްބަރުންގެ އިއްތިފާގުންނެވެ.\nމި ހުށަހެޅުން ފާސްކުރުމާ ގުޅިގެން ވިލިމާލެ ދާއިރާގެ މެމްބަރު، އަދި ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހުމަދު ނިހާން ހުށަހެޅުއްވި ރިޔާސީ އިންތިޚާބުގެ ގާނޫނަށް އިސްލާހު ގެނައުމުގެ ބިލާއި ސަރުކާރުގެ ފަރާތުން ހޮޅުދޫ ދާއިރާގެ މެމްބަރު އަލީ މުހައްމަދު، އިންތިޚާބުތަކާ ބެހޭ އާންމު ގާނޫނަށް އިސްލާހު ގެނައުމުގެ ބިލާއި ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފް ހުށަހެޅުއްވި ރިޔާސީ އިންތިޚާބުގެ ގާނޫނަށް އިސްލާހު ގެނައުމުގެ ބިލް، ކޮމިޓީން ދިރާސާކޮށް ނިންމި ގޮތަށް ވަނީ ފާސް ކޮށްފަ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ލޯކަލް އިންތިހާބު އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ޕީޕީއެމް އަބްދުﷲ މަސީހް މުހައްމަދު


30 ނޮވެމްބަރު 2016 1 މުހައްމަދު އަކްރަމް\nތިލައުތުރު އުއްތަމަ އަރުތަވެރިންނަށް އެވޯޑްދިނުމުގެ ޙަފުލާގެ ތެރެއިން. – ފޮޓޯ: ހއ އަތޮޅު ކައުންސިލް\nތިލަދުންމަތީ އުތުރުބުރީ އަތޮޅުކައުންސިލުން ދެމުންއަން ތިލައުތުރު އުއްތަމަ އަރުތަވެރިންނަށް އެވޯޑް ދިނުމުގެ ރަސްމިއްޔާތު ބާއްވާފިއެވެ. މިމަހުގެ 27 ވަނަދުވަހުގެރޭ ހއ. ދިއްދޫގައި ބޭއްވި މިރަސްމިއްޔާތުގައި ޖުމްލަ 54 ފަރާތަކަށްވަނީ އެކިއެކި ދާއިރާތަކުން އިނާމުދީފައެވެ.\nރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރ އަދި ވިލާ ފައުންޑޭޝަންގެ ޗެއަރމަން އޮނަރަބްލް ޤާސިމް އިބްރާހިމް ޝަރަފުވެރިކޮށްދެއްވި މިހަފްލާގައި އެބޭފުޅާ ދެއްކެވި ވާހަކަފުޅުގައި، ރާއްޖޭގެ އެހެން އަތޮޅުތަކުންވެސް ހއ އަތޮޅުތައް ނަމޫނާއަކަށް ބައްލަވައިގެން މިފަދަ ހަފުލާތައް ބޭއްވުމަށް އެދި ވަޑައިގެންނެވިއެވެ. މިއީ ތިލައުތުރު އުއްތަމަ އަރުތަވެރިންގެ އެވޯޑްގެ ނަމުގައި ހއ. އަތޮޅު ކައުންސިލުން ބޭއްވި2ވަނަ އެވޯޑް ޙަފްލާއެވެ.\nއެންމެހިންގުންތެރި ކައުންސިލްތަކަށް ދެވޭ އެވޯޑްގެ އެއްވަނަ މިފަހަރު ޙާސިލްކޮށްފައިވަނީ ކެލާ ކައުންސިލެވެ. ހޯރަފުށީ ކައުންސިލް ދެވަނަ ޙާސިލްކުރިއިރު ތިންވަނަ ޙާސިލްކުރީ ބާރަށު ކައުންސިލެވެ.\nތިލައުތުރު އުއްތަމަ އަރުތަވެރިންނަށްދެވޭ ޝަރަފްވެރިކަމުގެ އެވޯޑް މިއަހަރު ޙާސިލް ކުރައްވާފައި ވަނީ ތަޢުލީމީ ދާއިރާއަށް ގިނަގުނަ ޚިދުމަތްތަކެއް ކުރައްވައިގެން ހއ. ކެލާ ބިޖިލީގޭ އަލްފާޟިލާ ޝަކީލާ ޙާމިދެވެ.\nޢާންމު ޚިދުމަތަށް ހިތްވަރު ދިނުމުގެ އެވޯޑް ޙާސިލްކުރެއްވީ ޑރ.މަރިޔަމް ޝަހުނީޒާ ނަޞީރު ތިލަދޫ ހއ. ދިއްދޫ، ޢަބްދުއް ލަތީފު މުޙައްމަދު ފުނަމާގެ ހއ. ދިއްދޫ އަދި ކެލާޔޫތު ފޯރަމް ޖަމާޢަތެވެ.\n↵ ހއ.އަތޮޅު ކައުންސިލް, ހއ. ދިއްދޫ, ހއ ބާރަށް, ހއ. ހޯރަފުށި, ހއ. ކެލާ\nއިހަވަންދޫ މީހަކު ނެތްތަ؟\n– 30 ނޮވެމްބަރު 2016 1 0


Minister Shahid, Modi Aa Bahdhalu Kuravvaifi - Vaguthu\nމިނިސްޓަރ ޝާހިދު މޯދީ އާ ބައްދަލު ކުރެއްވި ވަގުތުކޮޅުގެ ފޮޓޯއެއް - ފޮޓޯ: ފޮރިން މިނިސްޓްރީ\nއދ.ގެ އާއްމު މަޖިލީހުގެ ރައީސްކަމަށް އިންތިހާބުވެވަޑައިގެންނެވީ ރާއްޖޭގެ ފޮރިން މިނިސްޓަރު އަބްދުﷲ ޝާހިދު އިންޑިއާގެ ބޮޑުވަޒީރު ނަރެންދްރާ މޯދީ އާއި ބައްދަލުކުރައްވައިފިއެވެ.\nމިނިސްޓަރ ޝާހިދު އާއްމު މަޖިލީހުގެ ރައީސްގެ ހައިސިއްޔަތުން އިންޑިއާއަށް ކުރައްވާ އެ ދަތުފުޅުގައި ބޮޑުވަޒީރު މޯދީ އާއި ބައްދަލު ކުރައްވާފައި ވަނީ މިއަދު ނިއުދިއްލީގައެވެ.\nއެ ބައްދަލުވުމަށްފަހު މިނިސްޓަރ ޝާހިދު ކުރެއްވި ޓްވީޓެއްގައި ވިދާޅުވީ، ރާއްޖޭގެ ތަރައްގީއަށް އިންޑިއާއިން ދެމުންގެންދާ އެހީތެރިކަމަށް ޝުކުރު އަދާކުރައްވާފައިވާނެ ކަމަށެވެ. އަދި އދ.ގެ އާއްމު މަޖިލީހުގެ ރައީސްކަމަށް ރާއްޖެ އިންތިހާބު ކުރުމަށް އިންޑިއާއިން ދިން އެހީތެރިކަމަށް ޝުކުރު އަދާކޮށް އޭނާގެ "އުއްމީދުގެ ރިޔާސަތު"ގައި 76 ވަނަ ސެޝަންގައި ކުރައްވަން އިސްކަން ދެއްވާ މަސައްކަތްތަކާއި ބެހޭ މައުލޫމާތު ބޮޑުވަޒީރު މޯދީއާ ހިއްސާކުރެއްވިކަމަށް ޝާހިދު ވިދާޅުވިއެވެ.\nއެ ބައްދަލުވުމާއި ގުޅޭގޮތުން ފޮރިން މިނިސްޓްރީން ވިދާޅުވީ، މެދުނުކެނޑި އިންޑިއާއިން ރާއްޖެއަށް، ހާއްސަކޮށް ކޮވިޑް-19 އާ ގުޅިގެން ފޯރުކޮށްދެމުންދާ އެހީތެރިކަމަށް އިންޑިއާ ސަރުކާރާށް ޝާހިދު ޝުކުރު އަދާކުރެއްވި ކަމަށެވެ.\nމި ބައްދަލުވުމުގައި އެމަނިކުފާނުގެ އަރިހުގައި، ދިވެހިރާއްޖެއިން އިންޑިއާއަށް ކަނޑައަޅާފައި ހުންނަވާ ސަފީރު ޑރ. ހުސެން ނިޔާޒްއާއި އޮފީސް އޮފް ދަ ޕްރެޒިޑެންޓް އޮފް ޖެނެރަލް އެސެމްބްލީގެ ޝެފް-ޑި-ކެބިނެޓް-ޑެޒިގްނޭޓް އެމްބެސެޑަރ ނަގަރާޖް ނައިޑޫ ބައިވެރިވެވަޑައިގަތެވެ.\nމިނިސްޓަރ ޝާހިދު ޖުލައި 22-24 އަށް އިންޑިއާއަށް ކުރައްވާ ރަސްމީ ދަތުރުފުޅަކީ އެގައުމުގެ ސަރުކާރުގެ ދައުވަތަކަށް ކުރައްވާ ދަތުރުފުޅެކެވެ.\nމިއީ އދގެ އާއްމު މަޖިލީހިގެ އިންތިހާބީ ރައީސްގެ ހައިސިއްޔަތުން އެމަނިކުފާނު ކުރައްވާ ފުރަތަމަ ދަތުރުފުޅެވެ.\nޖުލައި 23, 2021 19:17\nއެކަމަކު ދިވެހިރައްޔިތުން އިންޑިއާ އާ ނުރުހޭ ކަމުން އެވާހަކަ ދެެއްކޭނެ އިނގޭތޯ\nއިތުރު ކަމެއް ބޭނުމިއްޔާ ވޯޓެއް ނަގާ ކިތައް ދިވެހިންތޯ އިންޑިއާ އާ ރުހިގެން ތިބީ\nޙާން ޝަތީރު/ ކަޒަކިސްތާން\nޖުލައި 23, 2021 19:27\nތިބައްދަލު ކުރެއްވުމުގަ އިންޑިއާ ސަރުކާރުގަ ބުނެދެއްވަޗޭ ދިވެހިރާއްޖޭގެ ރައްޔިތުން ތިބީ އިންޑިއާ ދެކެ ނިކަން ބޮޑަށް ނުރުހިގެން ކަމަށް\nއަދި މިކަމާއި ގުޅޭގޮތުން ވޯޓެއް ނަގައިފިނަމަ 90% ރައްޔިތުން އިންޑިއާއަށް ނޫނެކޭ ބުނާނެ ކަމަށް ވެސް ސާފު ކޮށް ބުނެދެއްވާ ހަގީގަތް ސާފު ކޮށްދޭތި\nޖުލައި 23, 2021 20:07\nމޯދީއަކީ އިންޔާގައިހުރި އެންމެބޮޑު ޓެރަރިސްޓް! އިގޭތަ މޯދީ ގުޖުރާތުގެ ޗީފު މިނިސްޓަރަކަށްހުރެ މުސްލިމުންގެ 6000 މީހުން މަރާލި! ވެރިކަމަށްއަިސް ދެންތަޅާލީ އެތަކެއްސަތޭކަ އަހަރުވެފައިވާ މުސްލިމުންގެ ބާބަރީ މިސްކިތް! މޯދީ ވެރިކަން މިކުރަނީ ބީޖޭޕީގެ ބޮޑުވަޒީރެއްގެ ގޮތުގައި ބީޖޭޕީގައި އޮންނާނެ ހަތިޔާރުއެޅި ގުރޫޕެއް މި މީހުންގެ ކަމަކީ ހިންދީ ދީން ގަބޫލު ނުކުރާ މީހުން މެރުން! ދިވެހި ގައުމުގެވެސް އެންމެބޮޑު ތެރަރިސްޓް ޕާތީއަކީ އެންޑިޕީ! މި މީހުންވެސް މިގުޅެނީ މޯދީ ތެރަރިސްޓްއާ!\nޖުލައި 23, 2021 20:47\nޣައްދާރުންގެ ނަން ތާރީޚުގައި ލިޔެވޭނީ ކަޅުއަކުރުން\nޖުލައި 24, 2021 02:06\nދިވެހިންނަށް ދަޅަ ދެއްކުމާއި ދިވެެހިން ގުނބޯ ހައްދާން ދިވެހިދަރިންގެ ލޭ ބޯލާގެން ތިބި ބަޔަކު ވެރިކަމަށް އައިސް މި ކުރާކަމަކީ ހަމަ ކުރިން ވެސް ކުރިކަންކަން ރީތިގޮތުގައި! ޝާހިދު އިންޑިޔާއަށް ފައިދާ ކުރާކަންކަން ތި ކުރަނީ! މި ގައުމަށް ހަމަ ޒީރޯ ޓޮަލްރެންސް ތީ!


Hakurubayyah thafaathu dhekkumugai naruhunge dhauru bodu - vNews.mv\nހަކުރުބައްޔަށް ތަފާތު ދެއްކުމުގައި ނަރުހުންގެ ދައުރު ބޮޑު\nޠާހިރާ އަޒްހާރު Male' | 14 November 2020, 15:52\nކޮންމެ އަހަރެއްގެވެސް 14 ނޮވެންބަރަކީ ހަކުރުބަލިން ރައްކާތެރިވެ ތިބުމަށް އާންމުން ހޭލުންތެރި ކުރުމުގެ ގޮތުން ދުނިޔޭގެ ހަކުރުބަލީގެ ދުވަހުގެ ގޮތުގައި ފާހަގަކުރާ ދުވަހެވެ. އެގޮތުން އިންޓަރނޭޝަނަލް ޑައިބެޓީސް ފެޑެރޭޝަން (އައި.ޑީ.އެފް) އިން އަހަރުގެ ހަކުރުބަލީގެ ދުވަހުގެ ޝިޢާރުގެ ގޮތުގައި މިއަހަރު ކަނޑައަޅާފައިވަނީ "ހަކުރުބައްޔަށް ތަފާތު ދެއްކުމުގައި ނަރުހުން" މި ޝިއާރެވެ.\nމި ޝިޢާރަކީ 2020 އަދި 2021 ގައިވެސް ބޭނުންކުރުމަށް އާއްމު ކޮށްފައިވާ ޝިޢާރެވެ. މި ޝިޢާރުގެ މަޤުޞަދަކީ ހަކުރުބަލި ޖެހިފައިވާ މީހުންނާއި އާއިލާތަކައް އެހީތެރިވެ އެއްބާރުލުން ދިނުމުގައި ނަރުހުން އަދާކުރާ އިސް ދައުރު ފާހަގަކުރުމެވެ.\nހަކުރު ބައްޔަކީ ދުނިޔޭގެ ގިނަ ބަޔަކު ތަޙައްމަލު ކުރަން ޖެހިފައިވާ ސިއްޙީ މައްސަލައެކެވެ. ހަކުރުބަލިހުރިކަމަށް ބެލެވެނީ މީހެއްގެ ލޭގައި ހަކުރުހުންނަންވީ ވަރަށްވުރެ އިތުރުވެފައި ހުރުމުންނެވެ. ހަކުރު ބަލީގެ ދެ ވައްތަރެއް ހުރެއެވެ. އެއީ ޓައިޕް 1 ޑައިބެޓީސް އަދި ޓައިޕް2ޑައިބެޓީސް އެވެ.\nޓައިޕް 1 ޑައިބެޓީސްއަކީ ހަށިގަނޑުގައި އިންސިއުލިން ބޭނުންވާ ވަރަށް ނުއުފެއްދުމުގެ ސަބަބުން ޖެހޭ ހަކުރުބައްޔެވެ. ޓައިޕް2ޑައިބެޓީސްއަކީ ހަށިގަނޑުގައި އިންސިއުލިން އުފެއްދިނަމަވެސް ހަށިގަނޑު މާ ބޮޑަށް ފަލަވެ، ބަރުދަން ހުންނަން ޖެހޭ ވަރަށް ވުރެ އިތުރުވެ، ހެލިފެލިވެ އުޅުން މަދުވުމާ ގުޅިގެން، ހަށިގަނޑުން އުފައްދާ އިންސިއުލިން ބޭނުން ނުކުރެވޭތީ ޖެހޭ ހަކުރު ބައްޔެވެ.\nމީގެ އިތުރުން ވެސް އައިލާގައި ހަކުރުބަލީގެ މީހުންތިބުމާއި، ދުންފަތުގެ އިސްތިޢުމާލު ކުރުމާއި މާބަނޑު ދުވަސްވަރު ހަކުރު މަތިވުމުން މިބަލި ޖެހުމަށް މަގުފަހިވެއެވެ. އިންޓަރނޭޝަނަލް ޑައިބެޓީސް ފެޑަރޭޝަންގެ ތަފާސް ހިސާބުތަކުން ދައްކާގޮތުގައި ދުނިޔޭގެ 463 މިލިޔަން މީހުންނަކީ ހަކުރުބަލީގެ މީހުންނެވެ. މީގެ ތެރެއިން ގިނަ މީހުން ތަޙައްމަލު ކުރަމުންދަނީ ޓައިޕް2ޑައިބެޓީސްއެވެ. 2019 ވަނަ އަހަރު 4.2 މިލިޔަން މީހުން ހަކުރުބަލީގެ ސަބަބުން ވަނީ މަރުވެފައެވެ.\nދިވެހިރާއްޖޭގެ ޑިމަގްރަފިކް ހެލްތް ސާވޭ 2016-2017 އިން ދެއްކި ގޮތުގައި %4 އަންހެނުން އަދި %2 ފިރިހެނުން ވަނީ ހަކުރުބަލި ޖެހިފައިވާކަމަށް ރިޕޯޓް ކޮށްފައެވެ. މީގެ ތެރެއިން %50 އަންހެނުން އަދި %40 ފިރިހެނުން ވަނީ ހަކުރުބައްޔަށް ބޭސްފަރުވާކުރާކަމަށް ރިޕޯޓްކޮށްފައެވެ.\n2018ވަނަ އަހަރު ދުނިޔޭގެ ސިއްޙަތާބެހޭ ޖަމްޢިއްޔާއިން ނެރެފައިވާ ރިޕޯޓުން ދައްކާ ގޮތުގައި ރާއްޖޭގައި %3.7 މަރު ވަނީ ހަކުރުބަލީގެ ސަބަބުންނެވެ. ހަކުރުބަލީގެ ބައެއް އަލާމާތްތަކުގެ ތެރޭގައި އަވަސް އަވަހަށް ކުޑަކަމު ދާންޖެހުން، ކަރުހިއްކާ ފެންބޮވުން، އަދަޔާޚިލާފަށް ބަޑުހައިވުން، ބަރުދަނަށް ބަދަލު އައުން އަދި ވަރުބަލިވުން ހިމެނެވެ.\nއެހެންކަމުން ކަސްރަތު ކުރުމާއި ސިއްޙަތަށް ފައިދާ ހުރި ރަނގަޅުކާނާ ކެއުމާއި ދުޅަހެޔޮ މާޙައުލެއް ގާއިމު ކުރުމަކީ ހަކުރުބަލީން ރައްކާތެރިވުމަށް އެޅިދާނެ ފިޔަވަޅު ތަކެކެވެ. މިކަން ކަމަކީ ދިރިއުޅުމުގެ ވައްޓަފާޅިޔަށް ގެންނަންޖެހޭ ބަދަލުތަކެއް ކަމުން ހަކުރުބަލީގެ ހިރާސްތަށް ކުޑަކުރުމަށް ޢާއިލާތަކަށް އެހީތެރިވެދިނުމުގައި ނަރުހުން އަދި ސިއްޙީއެހީތެރިން މުހިއްމު ދައުރެއް އަދާކުރެއެވެ.\nމިއަހަރު ހަކުރުބަލީގެ ދުވަސް ފާހަގަކުރުމުގެ ގޮތުން ހެލްތް ޕްރޮޓެކްޝަން އެޖެންސީން އެކިދުވަސްތަކަށް ބަހާލައިގެން، ތަޖުރިބާކާރުން ޓީވީ އަދި ރޭޑިއޯ ޕްރޮގްރާމުތަކުގައި ހަކުރުބައްޔާބެހޭގޮތުން މައުލޫމާތު ދިނުމަށް ވަނީ ހަމަޖެހިފައެވެ.\nއަދި މިރޭ ހަކުރުބައްޔަށް އަހުލުވެރިކުރުމުގެ ގޮތުން އައިޖީއެމްއެޗް އާއި، ޑައިބެޓިސް ސޮސައިޓީ އަދި އެޗްޕީއޭ ގުޅިގެން ވެބިނާއެއް ބޭއްވުމަށް ހަމަޖެހިފައެވެ. މި ވެބިނާގައި މައުލޫމާތު ދެއްވާނެ ބޭފުޅުންގެ ތެރޭގައި ޑައިޓިޝިއެން، ނިއުޓިރިޝަނިސްޓުން، ފިޒީޝިއަނުން، ޕަބްލިކް ހެލްތް އެކްސްޕާޓުން ހިމެނޭ ކަމަށް އެޗްޕީއޭއިން ވަނީ ބުނެފައެވެ. މި ވެބިނާގައި ސުވާލުކުރުމުގެ ފުރުސަތު އާންމުންނަށް ހުޅުވާލެވޭނެކަމަށް އެޗްޕީއޭއިން ބުނެއެވެ.\nހަކުރުބަލި ސިއްހަތު ރާއްޖެ ރިޕޯޓް


Criminal court ge is gaazee kamah baaree, civil court ah abdullah hama jassaifi | Mihaaru\nގާޒީ ބާރީ އުއްތަމަ ފަނޑިޔާރު ސައީދާ އެކު: ބާރީ މިހާތަނަށް ހުންނެވީ ވަގުތީ ގޮތުން ކޯޓު ހިންގުމާ ހަވާލުވެ-- ފޮޓޯ/ޑީޖޭއޭ\nކްރިމިނަލް ކޯޓުގެ އިސްގާޒީ ކަމަށް ބާރީ، ސިވިލް ކޯޓުގެ އިސްގާޒީ ކަމަށް އަބްދުﷲ\n04 އޯގަސްޓް 2016 - 10:20 20 comments\nކްރިމިނަލް ކޯޓުގެ އިސްގާޒީ ކަމަށް އަބްދުލްބާރީ ޔޫސުފް ހަމަޖައްސައި، ސިވިލް ކޯޓުގެ އިސްގާޒީ ކަމަށް އަބްދުﷲ އަލީ ހަމަޖައްސަން ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nއެ ކޮމިޝަނުން ބުނީ ބާރީ އާއި އަބްދުﷲ އިސްގާޒީ ކަމަށް އައްޔަންކުރަން ނިންމީ އިސްގާޒީން ހަމަޖައްސަން އެކުލަވަައިލި ކޮމެޓީން ކަނޑައަޅާފައިވާ ކްރައިޓީރިއާއިން މާކްސް ދީ އަދި އިންޓަވިއު ކުރުމަށް ފަހު، ކޮމިޝަންގެ މެމްބަރުންގެ އިއްތިފާގުން ކަމަށެވެ.\nގާޒީ އަބްދުﷲ: އޭނާ ވެސް މިއަދާ ހަމައަށް ހުންނެވީ ވަގުތީ ގޮތުން ކޯޓު ހިންގުމާ ހަވާލުވެ --ފޮޓޯ/މިހާރު\nބާރީ އާއި އަބްދުﷲ ވެސް މިއަދާ ހަމައަށް ތިއްބެވީ ވަގުތީ ގޮތުން އެ ދެ ކޯޓު ހިންގެވުމާ ހަވާލުވެގެންނެވެ. ކްރިމިނަލް ކޯޓު ހިންގުމާ ބާރީ ހަވާލުވީ އެ ކޯޓުގެެ އިސްގާޒީއަކަށް ކުރިން ހުންނެވި އަބްދުﷲ މުހައްމަދު ފެމިލީ ކޯޓަށް ބަދަލު ކުރުމުންނެވެ.\nސިވިލް ކޯޓުގެ އިސްގާޒީއަކަށް ކުރިން ހުންނެވި ގާޒީ އަލީ ރަޝީދު ހުސައިން ވަނީ އަމިއްލައަށް އެދިގެން ޑްރަގް ކޯޓަށް ބަދަލުވެ ވަޑައިގެންފަ އެވެ. ނަމަވެސް ޑްރަގް ކޯޓު އުފެދުނު ފަހުން އެތަނުގައި މިހާތަނަށް އިސް ގާޒީއެއް ނުހުންނަވަ އެވެ.\nއިތުރު ލިޔުންތައް ސިވިލް ކޯޓް ކްރިމިނަލް ކޯޓް ފަނޑިޔާރުން ޖުޑީޝަލް ސާވިސް ކޮމިޝަން ފަނޑިޔާރުން އައްޔަންކުރުން ފަނޑިޔާރު އަބުދުލް ބާރީ